pythainlp/thai-wiki-dataset-v4 huggingface dataset:
สภาผู้แทนราษฎรไทย ชุดที่ 17

สมาชิกสภาผู้แทนราษฎรไทย ชุดที่ 17 (22 มีนาคม พ.ศ. 2535 – 30 มิถุนายน พ.ศ. 2535) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 360 คน โดยมาจากการเลือกตั้งแบบแบ่งเขตทั้งหมด จากการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
สมาชิกสภาผู้แทนราษฎรชุดที่ 17 สิ้นสุดสมาชิกภาพ เนื่องจากมีพระราชกฤษฎีกายุบสภา เมื่อวันที่ 30 มิถุนายน พ.ศ. 2535 โดยมีสาเหตุมาจากเหตุการณ์พฤษภาทมิฬ
การเลือกตั้งในครั้งนี้ ยังคงเป็นรูปแบบทางตรง แบบแบ่งเขตและรวมเขต ถือเขตจังหวัดเป็นเขตเลือกตั้ง เขตเลือกตั้งหนึ่งมีสมาชิกสภาผู้แทนราษฎรไม่เกินกว่า 3 คน และไม่น้อยกว่า 2 คน มีจำนวน สส. 360 คน
รายนามสมาชิกสภาผู้แทนราษฎร.
มีรายนามดังนี้
ผู้ดำรงตำแหน่ง.
ประธานสภาผู้แทนราษฎรชั่วคราว บุญเท่ง ทองสวัสดิ์
ประธานสภาผู้แทนราษฎร อาทิตย์ อุไรรัตน์
รองประธานสภาผู้แทนราษฎร คนที่หนึ่ง ชุมพล ศิลปอาชา
รองประธานสภาผู้แทนราษฎร คนที่สอง เชาว์วัศ สุดลาภา
รายชื่อนครในประเทศพม่า

รายการต่อไปนี้เป็นรายชื่อนครและเมืองที่ใหญ่ที่สุดของประเทศพม่าที่มีประชากรมากกว่า 5,000 คน ตามข้อมูลสำมะโนของ UNFPA Myanmar เมืองหลักของรัฐและภาคแสดงเป็นตัวหนา
การเลือกตั้งสมาชิกสภาผู้แทนราษฎรจังหวัดปทุมธานี เขต 5 แทนตำแหน่งที่ว่าง พ.ศ. 2555

การเลือกตั้งซ่อมสมาชิกสภาผู้แทนราษฎรเขต 5 จังหวัดปทุมธานี พ.ศ. 2555 เป็นการเลือกตั้งสมาชิกสภาผู้แทนราษฎรจังหวัดปทุมธานี แทนที่ นายสุเมธ ฤทธาคนี ซึ่งถึงได้ลาออกไปสมัครเป็นนายกองค์การบริหารส่วนจังหวัดปทุมธานี
ที่มา.
การเลือกตั้งซ่อมสมาชิกสภาผู้แทนราษฎรเขต 5 จังหวัดปทุมธานี พ.ศ. 2555 เกิดขึ้นเนื่องจาก นายสุเมธ ฤทธาคนี ส.ส. เดิมในพื้นที่จากการเลือกตั้งเมื่อวันที่ 3 กรกฎาคม พ.ศ. 2554 ของพรรคพรรคเพื่อไทยได้ลาออกไปสมัครเป็นนายกองค์การบริหารส่วนจังหวัดปทุมธานี ทำให้ตำแหน่งในเขตนี้ (อำเภอลำลูกกา) ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันเสาร์ที่ 21 เมษายน พ.ศ. 2555
ผู้สมัคร.
พรรคเพื่อไทยมีมติส่ง นาย สมชาย รังสิวัฒนศักดิ์ อดีตนายกเทศมนตรีเทศบาลเมืองสนั่นรักษ์ อำเภอธัญบุรี ซึ่งเป็นสามีของนางสาวพรพิมล ธรรมสาร ซึ่งเป็นสส.ปทุมธานีเขต 4 ของ พรรคเพื่อไทย ลงสมัครเลือกตั้งซ่อมในครั้งนี้ ในส่วนของพรรคประชาธิปัตย์ ได้มีมติส่ง นายเกียรติศักดิ์ ส่องแสง ผู้สมัครที่ลงแข่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปทุมธานี เขตเดิม
การเปิดรับสมัครมีขึ้นในวันที่ 26 มีนาคม พ.ศ. 2555 ที่ที่ว่าการอำเภอลำลูกกา ผู้สมัครทั้งหมดได้จับสลาก ปรากฏว่า นายสมชายได้เบอร์ 1 และนายเกียรติศักดิ์ 2 
นอกจากนี้แล้วยังมีผู้สมัครรายอื่นจากพรรคการเมืองอื่นอีก ได้แก่ ณรงค์ชัย ปัญญานนทชัย ของพรรคไทยมหารัฐพัฒนาได้เบอร์ 3
เหตุการณ์ต่อเนื่อง.
ในวันต่อมาได้มีการเลือกตั้งนายกองค์การบริหารส่วนจังหวัดปทุมธานีและสมาชิกสภาองค์การบริหารส่วนจังหวัดปทุมธานี ซึ่ง นายสุเมธ ฤทธาคนีได้ลงสมัครแข่งกับ นายชาญ พวงเพ็ชร์ นายกองค์การบริหารส่วนจังหวัดปทุมธานีคนเก่าแล้วแพ้ 214,419 คะแนนต่อ 110,974 คะแนน เป็นผลว่าพรรคเพื่อไทยได้ไล่นายสุเมธออกแล้วได้สั่งว่า ห้ามสส.เพื่อไทยคนไดลาออกจากตำแหน่งเพื่อมาลงสมัครเลือกตั้งท้องถิ่น
วิลลาพาร์ก

วิลลาพาร์ก  เป็นสนามฟุตบอลในย่านแอสตัน เบอร์มิงแฮม มีความจุ 42,682 ที่นั่ง เป็นสนามเหย้าของแอสตันวิลลา มาตั้งแต่ปี ค.ศ. 1897 สนามอยู่ห่างจากสถานีรถไฟ Witton และ Aston ไม่ถึง 1 ไมล์ และเคยเป็นเจ้าภาพจัดการแข่งขันฟุตบอลทีมชาติอังกฤษในระดับทีมชุดใหญ่มาแล้ว 16 ครั้ง ครั้งแรกในปี ค.ศ. 1899 และครั้งล่าสุดในปี ค.ศ. 2005 วิลลาพาร์กเป็นเจ้าภาพการแข่งขันเอฟเอคัพรอบรองชนะเลิศ 55 ครั้ง มากกว่าสนามอื่น ๆ
ในปี ค.ศ. 1897 แอสตันวิลลาได้ย้ายเข้าไปที่แอสตัน โลเวอร์ กราวด์ ซึ่งเป็นสนามกีฬาในสวนสนุกสไตล์วิกตอเรียนในพื้นที่เดิมของแอสตัน ฮอลล์ ซึ่งเป็นบ้านโอ่อ่าสไตล์จาโคเบียน สนามได้ผ่านการปรับปรุงและพัฒนาหลายครั้ง ส่งผลให้อัฒจันทร์เป็นแบบปัจจุบันคือ Holte End, Trinity Road Stand, North Stand และ Doug Ellis Stand
ก่อนปี ค.ศ. 1914 มีลู่จักรยานอยู่รอบสนามเพื่อใช้แข่งขันกีฬาจักรยานเป็นประจำ นอกเหนือจากการใช้งานเกี่ยวกับฟุตบอลแล้ว สนามแห่งนี้ยังมีการแสดงคอนเสิร์ตต่างๆ ควบคู่ไปกับการแข่งขันกีฬาอื่น ๆ รวมถึงการแข่งขันชกมวย การแข่งขันรักบี้ลีกระหว่างประเทศและการแข่งขันรักบี้ยูเนียน ในปี ค.ศ. 1999 รอบชิงชนะเลิศยูฟ่าคัพวินเนอร์สคัพครั้งสุดท้ายจัดขึ้นที่วิลลาพาร์ก นอกจากนี้ยังใช้จัดเอฟเอคอมมิวนิตีชีลด์ 2012 เนื่องจากสนามกีฬาเวมบลีย์ถูกใช้ในการแข่งขันฟุตบอลโอลิมปิกรอบชิงชนะเลิศ
แอสตันวิลลามีแผนที่จะปรับปรุงอัฒจันทร์ฝั่งเหนือ ซึ่งจะเพิ่มความจุของวิลลาพาร์กจาก 42,682 เป็น 50,065 ที่นั่ง แผนดังกล่าวยังรวมถึงการก่อสร้างสถานบันเทิงและการค้าที่มีชื่อว่า "Villa Live" ในเดือนธันวาคม ค.ศ. 2022 แผนดังกล่าวได้รับการอนุมัติจากสภาเมืองเบอร์มิงแฮม
ประวัติ.
แอสตัน โลเวอร์ กราวด์ซึ่งภายหลังเปลี่ยนชื่อเป็นวิลลาพาร์กไม่ใช่สนามเหย้าแห่งแรกของสโมสรฟุตบอลแอสตันวิลลา สนามเดิมของพวกเขาคือเวลลิงตันโรด ประสบปัญหาสนามที่ไม่สม่ำเสมอ สิ่งอำนวยความสะดวกสำหรับผู้ชมที่ไม่ดี และค่าเช่าที่สูงเกินไป
เชิงอรรถ.
<templatestyles src="Reflist/styles.css" />
มูโรรัง

มูโรรัง  เป็นนครและเมืองท่าที่ตั้งอยู่ในกิ่งจังหวัดอิบูริ จังหวัดฮกไกโด ประเทศญี่ปุ่น และจัดเป็นศูนย์กลางของกิ่งจังหวัดอิบูริ
ณ วันที่ 28 กุมภาพันธ์ ค.ศ. 2023 มูโรรังมีประชากรทั้งสิ้น 78,003 คน
ประวัติศาสตร์.
ที่มาของชื่อ "มูโรรัง" นั้น กล่าวว่ามาจากศัพท์ไอนุ ที่ว่า "โมะ รูเอรานิ" ซึ่งหมายถึง "ก้นของทางลาดขนาดย่อม" ซึ่งทางลาดที่ว่าอยู่ที่หน้าวัดเซ็งไกในอดีต ในเขตซากิโมริ
ในช่วงปลายของคริสต์ศตวรรษที่ 16 บริเวณมูโรรังนั้นถูกปกครองโดยตระกูลมัตสึมาเอะ ซึ่งมูโรรังก็ได้ถูกพัฒนาเป็นที่มั่นทางการค้าระหว่างชาวไอนุและตระกูลมัตสึมาเอะ
ในปี ค.ศ. 1892 มีการเปิดท่าเรือมูโรรังขึ้น เพื่อการก่อสร้างสะพานไม้ที่ไกงัง ในเวลาเดียวกัน ก็เริ่มมีการก่อสร้างถนนสายหลักจากซัปโปโระ ซึ่งเป็นหนึ่งในการพัฒนาประเทศเพื่อให้รอดพ้นจากการตกเป็นอาณานิคมของชาติตะวันตก 
จากการเปิดเส้นทางการเดินเรือจากมูโรรังไปยังโมริ และขยายทางรถไฟไปยังอิวามิซาวะ เทศบาลแห่งมูโรรังจึงได้ถูกก่อตั้งขึ้น ในวันที่ 1 สิงหาคม ค.ศ. 1922 ตั้งแต่นั้นมามูโรรังได้รับการพัฒนาเป็นศูนย์กลางการขนส่งที่สำคัญและเป็นศูนย์กลางของอุตสาหกรรมเหล็ก แต่น่าเสียดายที่ในสงครามโลกครั้งที่สอง โรงงานอุตสาหกรรมของบางส่วนของเมืองได้รับผลจากการระดมยิงของเรือรบอเมริกันในเดือนกรกฎาคม ค.ศ. 1945 ก่อนที่ในเดือนต่อมาญี่ปุ่นจะประกาศยอมแพ้สงคราม
ปัจจุบันมูโรรังมีโรงงานปูนซีเมนต์ขนาดใหญ่ โรงงานเหล็ก โรงกลั่นน้ำมัน และอู่ต่อเรือมากมายที่กระจุกตัวอยู่ตามท่าต่าง ๆ ของเมือง
จุดที่น่าสนใจ.
มูโรรังมีสถานที่ท่องเที่ยวที่งดงามแปดสถานที่เฉพาะที่เรียกว่า มูโรรังฮักเก (室蘭八景) หนึ่งในนั้นที่มีชื่อเสียงมาก คือ
สันติ ตันสุหัช

สันติ ตันสุหัช อดีตสมาชิกสภาผู้แทนราษฎร จังหวัดเชียงใหม่ 3 สมัย อดีตรองหัวหน้าพรรคเพื่อธรรม ปัจจุบันสังกัด พรรครวมไทยสร้างชาติ
ประวัติ.
สันติ ตันสุหัช เกิดเมื่อวันที่ 13 กุมภาพันธ์ พ.ศ. 2496 ที่อำเภอฝาง จังหวัดเชียงใหม่ เป็นบุตรของนายสุทัศน์ กับนางเตือนใจ ตันสุหัช จบการศึกษาชั้นมัธยมศึกษาตอนปลายจากโรงเรียนฝางชนูปถัมภ์ อำเภอฝาง จังหวัดเชียงใหม่
สกุลตันสุหัช.
ตันสุหัช เป็นนามสกุลที่ได้รับพระราชทานจากรัชกาลที่ 7 เมื่อปี พ.ศ. 2475 พระราชทานแก่ขุนอนุการราชกิจ (ตั่วเท้า) กรมการพิเศษจังหวัดเชียงใหม่ เป็นนามสกุลพระราชทานลำดับที่ 6468
การทำงาน.
สันติ ตันสุหัช ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ ในการเลือกตั้ง พ.ศ. 2539 ในสังกัดพรรคความหวังใหม่ จากนั้นในการเลือกตั้ง พ.ศ. 2544 จึงได้ย้ายมาสังกัดพรรคไทยรักไทย และได้รับเลือกตั้งในการเลือกตั้งอีก 2 สมัยต่อมา คือ การเลือกตั้ง พ.ศ. 2544 (ชนะนายมานะ แพรสกุล อดีต ส.ส. จากพรรคประชาธิปัตย์ กับนายประสิทธิ์ วุฒินันชัย จากพรรคราษฎร) และการเลือกตั้ง พ.ศ. 2548 ต่อมาในการเลือกตั้ง พ.ศ. 2550 ได้ย้ายมาสังกัดพรรคมัชฌิมาธิปไตย เนื่องจากปัญหาพื้นที่เขตเลือกตั้งทับซ้อนกัน แต่กลับไม่ได้รับเลือกตั้ง โดยแพ้ให้กับนายประสิทธิ์ วุฒินันชัย จากพรรคพลังประชาชน ซึ่งเป็นคู่แข่งที่แพ้ให้กับนายสันติ หลายสมัยติดต่อกัน
ต่อมาภายหลังการยุบพรรคมัชฌิมาธิปไตย จึงย้ายมาสังกัดพรรคเพื่อไทย กระทั่งในการเลือกตั้ง พ.ศ. 2554 ได้ย้ายมาร่วมงานกับพรรคประชาสันติ เนื่องจากพื้นที่เลือกตั้งทับซ้อน แต่ไม่ได้รับเลือกตั้ง โดยแพ้ให้กับคู่แข่งเดิม กระทั่งในเดือนมกราคม พ.ศ. 2555 จึงได้กลับเข้าเป็นสมาชิกพรรคเพื่อไทยอีกครั้ง
ต่อมาในปี พ.ศ. 2557 เขาได้รับแต่งตั้งเป็นรองหัวหน้าพรรคเพื่อธรรม ซึ่งถูกกล่าวถึงในสื่อมวลชนว่าเป็นพรรคสำรองของพรรคเพื่อไทย แต่ในเวลาต่อมาได้ลาออกจากตำแหน่งรองหัวหน้าพรรคและสมาชิกพรรคเพื่อธรรมจากนั้นจึงได้ย้ายมาสังกัดพรรคพลังประชารัฐ และเขาลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
กีฬามวยปล้ำในโอลิมปิกฤดูร้อน 2012 – ฟรีสไตล์ไม่เกิน 55 กิโลกรัม ชาย

กีฬามวยปล้ำในโอลิมปิกฤดูร้อน 2012 ประเภทฟรีสไตล์ รุ่นไม่เกิน 55 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 19 คน จาก 19 ประเทศ
ประเทศเยอรมนีตะวันตกในโอลิมปิก

สหพันธ์สาธารณรัฐเยอรมนี หรือ เยอรมนีตะวันตก เข้าแข่งขันกีฬาโอลิมปิกระหว่างปี ค.ศ. 1952 และ 1988 ในปี 1952 เป็นการแข่งขันกีฬาโอลิมปิกครั้งแรกของเยอรมนีหลังสงครามโลกครั้งที่สองและการแบ่งส่วนของเยอรมนี - มีทีมเยอรมันตะวันตกโดยพฤตินัย เนื่องจากเยอรมนีตะวันออกปฏิเสธที่จะร่วมมือด้วย ผลการแข่งขันจะถูกนับรวมในเยอรมนี ในทำนองเดียวกัน ระหว่างปี ค.ศ. 1956-1964 ทั้งสองประเทศได้แข่งขันกันภายใต้ธงทีมชาติเยอรมนี จนกระทั่งถึงปี 1968 ที่ทีมเยอรมันตะวันตกที่เต็มตัวได้ปรากฏตัว และได้เข้าแข่งขันในกีฬาโอลิมปิกทั้งหมด ยกเว้นโอลิมปิกฤดูร้อนปี ค.ศ. 1980 ซึ่งสนับสนุนการคว่ำบาตรโอลิมปิกฤดูร้อน 1980 จนถึงปี 1988 หลังจากนั้นการรวมชาติของเยอรมันในปี ค.ศ. 1990 ได้สถาปนาทีมเยอรมันขึ้นใหม่
สรุปเหรียญรางวัล.
<templatestyles src="Col-begin/styles.css"/>
สะพานฮากูโจ

สะพานฮากูโจ เป็นสะพานแขวนในเมืองมูโรรังในจังหวัดฮกไกโด ประเทศญี่ปุ่น เริ่มก่อสร้างเมื่อปี พ.ศ. 2528 เปิดให้บริการเมื่อ 17 เมษายน พ.ศ. 2541 ตั้งอยู่บนเส้นทางหลวงหมายเลข 37 ใช้งบประมาณในการก่อสร้างทั้งสิ้นกว่า 115,300 ล้านเยน 
บนตัวสะพานอาจจะมีลมพัดแรงเป็นบางครั้ง มีทางเท้าสำหรับให้ผู้คนเดินสัญจร แต่ทั้งนี้ไม่อนุญาตให้รถจักรยานยนต์ และจักรยานข้าม
ไมตีเมาต์

ไมตี้เมาท์  เป็นวงดนตรีดูโอของเกาหลีใต้มีสมาชิกวงคือ ซังชู และชอรี่ เจ. ไมตี้เมาท์เดบิวต์ในปี 2551 ในอัลบั้ม "Energy" ในอัลบั้มนี้ยังได้นักร้องมาฟีทเจอริ่งหลายคนเช่น ยุน อึนเฮ ในเพลง "I love you",ซ็อนเย จากวงวันเดอร์เกิลส์ ในเพลง "Energy" และซน ดัมบีในเพลง "Crazy"
สมาชิก.
<templatestyles src="Col-begin/styles.css"/>
เวิร์สเคสซีเนริโอ

เวิร์สเคสซีเนริโอ (หรือ "Woensdag Gehaktdag") เป็นภาพยนตร์สยองขวัญที่ได้รับการกำกับโดย คริชาร์ด คราพอร์ส ซึ่งเป็นผู้กับกับชาวดัตช์
เนื้อเรื่องย่อ.
เป็นเรื่องราวของเหตุการณ์สมมติถึงฟุตบอลโลก 2006 รอบชิงชนะเลิศระหว่างทีมเยอรมนีกับทีมเนเธอร์แลนด์ เมื่อทีมจากประเทศเยอรมนีเป็นฝ่ายพ่ายแพ้ พวกเขาก็ได้ส่งซอมบี้บุกรุกเพื่อเป็นการแก้แค้น เหล่ามิตรสหายกลุ่มเล็กๆจึงได้ย้ายออกนอกประเทศจากความบ้าคลั่งนี้ สู่เกาะแห่งหนึ่งในทะเลเหนือ ที่ซึ่งฝูงซอมบี้เวร์มัคทเฝ้าคอยอยู่
การสร้าง.
ภาพยนตร์ชุดนี้เริ่มถ่ายทำใน ค.ศ. 2004 สองปีต่อมา ใน ค.ศ. 2006 ทางกอร์ฮุนด์อิงค์ ได้ทำการเปิดตัวทีเซอร์ และเทรลเลอร์ชุดหนึ่ง ภายหลังจากปัญหาทางการเงินทั้งหลายของภาพยนตร์ได้รับการยกเลิกในเดือนมีนาคม ค.ศ. 2009 และปัจจุบัน คริชาร์ด คราพอร์ส ได้อุทิศตนสำหรับผลงานชุดต่อไป กับผลงานที่มีชื่อว่า กองทัพแฟรงเกนสไตน์
การเปิดตัว.
ภาพยนตร์ชุดนี้ได้ทำการเปิดตัวในลิมิเต็ดโปรโมเวอร์ชัน ในรูปแบบของดีวีดี ซึ่งรุ่นนี้ได้ทำการจำหน่ายหมดลงแล้ว
รางวัลที่ได้รับ.
ในวันที่ 10 พฤษภาคม ค.ศ. 2005 ภาพยนตร์ได้รับการเสนอเข้าชิงรางวัลโกลเด้นเทรลเลอร์อะวอร์ด ในสาขา "เทรลเลอร์ภาพยนตร์ยอดเยี่ยม" โดยเทศกาลจัดขึ้นในวันที่ 26 พฤษภาคม ที่ลอสแอนเจลิส
มูลนิธิของขวัญแห่งความสุข

มูลนิธิของขวัญแห่งความสุข (อักษรย่อ: GOHF) เป็นองค์กรการกุศล ที่ช่วยเหลือเด็กยากจนในเขตกรุงเทพมหานครรวมถึงทั่วราชอาณาจักรไทย มูลนิธิของขวัญแห่งความสุข (Gift of Happiness Foundation) เป็นองค์กรการกุศลที่ขึ้นทะเบียนเป็นองค์กรสาธารณะประโยชน์ (Public Benefits Organization) เงินบริจาคที่บริจาคให้กับมูลนิธิจึงไม่สามารถนำไปหักลดหย่อนภาษีเงินได้
มูลนิธิของขวัญแห่งความสุข เป็นองค์กรการกุศลแห่งหนึ่งที่ได้จดทะเบียนในราชอาณาจักรไทย (ทะเบียนเลขที่: กต. 1914)
วัตถุประสงค์.
มูลนิธิของขวัญแห่งความสุข ให้ความช่วยเหลือในการสร้างความสุขผ่านการแสดงตลกแบบเรียบง่ายรวมถึงการบริจาคสำหรับผู้บริสุทธิ์ที่ตกเป็นเหยื่อทางเคราะห์กรรม, วิถีที่อาจเป็นไปในเชิงลบเท่านั้น, การถูกเหยียดหยามและชีวิตที่ไร้ความสุข ซึ่งทางมูลนิธิทราบถึงการสร้างเสริมประสบการณ์ในเชิงบวก ดังเช่นการหัวเราะในรูปแบบดั้งเดิม เพื่อช่วยให้เด็กที่ตกอยู่ในภาวะยากลำบากสามารถรับมือและได้รับความทรงจำที่ดีที่ไม่มีใครสามารถพรากจากพวกเขาไปได้ มูลนิธิฯยังมุ่งเน้นการแบ่งปันสิ่งบริจาคที่หลากหลายสู่สถานรับเลี้ยงเด็กกำพร้า, ศูนย์บรรเทาวิกฤตสำหรับเด็กและสตรีที่ได้รับทารุณกรรม, ย่านสลัมในกรุงเทพ, ค่ายผู้ลี้ภัยตามแนวชายแดนไทย-พม่า, ศูนย์เอชไอวี/โรคเอดส์, บ้านและโรงเรียนสำหรับเด็กพิการทั้งทางร่างกายและจิตใจ
การบริจาค.
มูลนิธิของขวัญแห่งความสุข ได้รับทุนทั้งหมดมาจากการบริจาค ซึ่งการบริจาคนี้ได้มาจากการรวบรวมจากหน่วยงานหลายๆแห่งในกรุงเทพ ซึ่งประกอบด้วยสมาคมเซนต์จอร์จ และสมาคมแองโกลไทย
แคร์โรว์โรด

แคร์โรวโรด เป็นสนามฟุตบอลในเมืองนอริช นอร์ฟอล์ก ประเทศอังกฤษ และเป็นสนามเหย้าของสโมสรนอริชซิตีในศึกอีเอฟแอลแชมเปียนชิป สนามฟุตบอลแห่งนี้อยู่ทางทิศตะวันออกของเมือง ใกล้กับสถานีรถไฟนอริชและแม่น้ำเวนซัม
เจ็ดแหลก

เจ็ดแหลก เป็นภาพยนตร์ไทยที่ออกฉายในปี พ.ศ. 2501 เป็นผลงานกำกับของ ส.อาสนจินดา และเป็นภาพยนตร์เรื่องที่ 3 ในภาพยนตร์ชุด"หนึ่งต่อเจ็ด" นำแสดงโดย อาคม มกรานนท์, อดุลย์ ดุลยรัตน์, วิไลวรรณ วัฒนพานิช, วิภา วัฒนธำรงค์, ส.อาสนจินดา, จันตรี สาริกบุตร ร่วมด้วย อุสมาน-เปิ่น-ทองฮะ-ล้อต๊อก สร้างโดย บางกอกการภาพยนตร์ เข้าฉายครั้งแรกเมื่อวันที่ 19 ธันวาคม พ.ศ. 2501 ที่โรงหนังพัฒนากร ปัจจุบันได้มีการค้นพบฟิล์มต้นฉบับที่ วัดกระทงลอย
สายเอซาชิ

รถไฟฮกไกโดสายเอซาชิ  เป็นรถไฟสายชนบท ในจังหวัดฮกไกโด ระหว่างสถานีโกเรียวกากุ เมืองฮาโกดาเตะ ถึงสถานีเอซาชิ เมืองเอซาชิ ดำเนินการโดย JR ฮกไกโด ปัจจุบันให้เปิดให้บริการเฉพาะช่วงสถานีฮาโกดาเตะถึงสถานีคิโกไนเท่านั้น ส่วนช่วงสถานีคิโกไนถึงสถานีเอซาชิหยุดให้บริการแล้วตั้งแต่เดือนพฤษภาคม พ.ศ. 2557
สถานี.
ราง: ∥: รางคู่, ∨: สิ้นสุดรางคู่, ◇: อาจเปลี่ยนขบวน |: ไม่มีการเปลี่ยนขบวน
โรคกล้ามเนื้อเสียการประสานงานและหลอดเลือดฝอยพอง

โรคกล้ามเนื้อเสียการประสานงานและหลอดเลือดฝอยพอง  หรือกลุ่มอาการหลุยส์-บาร์  เป็นโรคเสื่อมของระบบประสาทที่พบได้น้อยโรคหนึ่ง ถ่ายทอดทางพันธุกรรม ผู้ป่วยจะมีความพิการได้มาก ทำให้มีกล้ามเนื้อเสียการประสานงาน (ataxia) และหลอดเลือดขยายใหญ่ (telangiectasia)
แอลคาลอยด์

แอลคาลอยด์  เป็นสารอินทรีย์กลุ่มที่มีธาตุไนโตรเจนอยู่ภายในโมเลกุล ในรูปของเอมีน (amine) เอมีนออกไซด์ (amine oxide) หรืออาจพบอยู่ในรูปของเอไมด์ (amide) และอีไมด์ (imide) ไนโตรเจนในแอลคาลอยด์ได้มาจากกรดอะมิโน โดยทั่วไปแอลคาลอยด์จะมีคุณสมบัติเป็นเบส แต่จะมากหรือน้อยขึ้นกับจำนวนของไนโตรเจน บางชนิดเป็นกลางหรือเป็นกรดอ่อน มักมีฤทธิ์ทางยา ในธรรมชาติจะพบแอลคาลอยด์มากในพืชชั้นสูง ตามส่วนต่าง ๆ ของพืชเช่น ใบ ดอก ผล เมล็ด รากและเปลือก พบน้อยในพืชชั้นต่ำ สัตว์ และจุลินทรีย์
แบ่งแอลคาลอยด์ตามโครงสร้างทางเคมี ได้เป็น
หน้าที่ของแอลคาลอยด์ในพืชยังไม่เป็นที่ทราบแน่ชัด สันนิษฐานว่าอาจเป็นแหล่ง สะสมไนโตรเจนเพื่อสร้างโปรตีน ควบคุมการเจริญเติบโต หรือการงอกของเมล็ดพืชบางชนิด ช่วยป้องกันพืชจากแมลง หรืออาจเป็นสารที่ได้จากการทำลายพิษที่เกิดขึ้นในกระบวนการเมทาบอลิซึมของพืช แอลคาลอยด์ส่วนใหญ่มักมีรสขมและมีพิษ อย่างไรก็ตามมีพืชมากกว่า 80% ที่ไม่สร้างและไม่สะสมแอลคาลอยด์ ซึ่งเป็นไปได้ว่าสารแอลคาลอยด์เป็นสารที่ไม่จำเป็นต่อการดำรงชีวิตของพืชทุกชนิด
เกาลัดจีน

เกาลัดจีน (ชื่อวิทยาศาสตร์: "Castanea mollissima") เป็นไม้ผลัดใบในวงศ์ Fagaceae ใบรูปไข่ ขอบหยักเป็นรูปฟัน ท้องใบมีขนสีขาวปกคลุม ดอกเล็ก สีน้ำตาลอ่อน ดอกเป็นช่อยาว ตั้งตรง ออกตามซอกใบ ผลกลม เปลือกหุ้มผลมีหนามแหลมแข็งสีเขียวปกคลุม ใต้เปลือกมีกะลาสีน้ำตาล หุ้มเนื้อในสีขาว รสชาติหวานมัน ผลแก่ แตก
การใช้ประโยชน์.
ชาวยุโรปนิยมนำเกาลัดมาอบหรือปิ้งให้สุก และแกะเนื้อในเมล็ดมารับประทาน ในขณะที่ชาวจีนและชาวญี่ปุ่นนำเกาลัดไปทำอาหารหลายอย่าง ชาวญี่ปุ่นนำไปทำเป็น คิวทง เกาลัดหวาน หมั่นโถวเกาลัด วุ้นเกาลัด ชาวจีนนิยมนำมาทำอาหารคาว เช่น ตุ๋น ผัดโหงวก๋วย บ๊ะจ่าง ทำขนม เช่น เกาลัดกวน เต้าทึง หรือต้มทำเครื่องดื่ม
สโมสรฟุตบอลเชลซีในฤดูกาล 2012–13

ฤดูกาล 2012-13 เป็นฤดูกาลที่ 98 ของเชลซี และเป็นฤดูกาลที่ 21 ของพรีเมียร์ลีก โดยฤดูกาลนี้ เชลซีได้เข้าไปเล่นใน ยูฟ่า แชมเปียนส์ลีก
โดมีผู้จัดการทีมชาวสเปนคือ ราฟาเอล เบนีเตซ ซึ่งมาทำหน้าที่ต่อจาก โรแบร์โต ดี มัตเตโอ ผู้จัดการทีมชาวอิตาลีที่โดยปลดไปในช่วงเดือน พฤศจิกายน ค.ศ. 2012
การซื้อ-ขายนักเตะ.
ภาพรวมการซื้อ-ขายนักเตะ.
เงินที่จ่าย.
ฤดูร้อน: {{loss}} 82,000,000 ปอนด์
ฤดูหนาว: {{loss}} 7,500,000 ปอนด์
รวม: {{loss}} 89,500,000 ปอนด์
เงินที่ได้รับ.
ฤดูร้อน: {{profit}} 8,000,000 ปอนด์
ฤดูหนาว: {{profit}} 12,000,000 ปอนด์
รวม: {{profit}} 20,000,000 ปอนด์
รายรับ-รายจ่าย.
ฤดูร้อน: {{loss}} 74,000,000 ปอนด์
ฤดูหนาว: {{profit}} 4,500,000 ปอนด์
รวม: {{loss}} 69,500,000 ปอนด์
ผู้เล่น.
ผู้เล่นชุดหลัก.
"อัปเดตเมื่อวันที่ 12 พฤษภาคม 2013"
" First Team Squad and Statistics </small>"
การแข่งขัน.
นัดก่อนเปิดฤดูกาลและนัดกระชับมิตร.
เวิลด์ ฟุตบอล ชาเลนจ์ 2012
11 ตัวจริงชุดหลัก.
}||align="center"|54
"เมื่อวันที่ 7 มีนาคม 2013."
สถิติ.
ดาวซัลโวสูงสุด.
The list is sorted by shirt number when total goals are equal and includes all competitive matches. This excludes 13 League goals scored by Demba Ba for Newcastle United.
"Correct after Aston Villa (away)."
^^ Players who no longer play for Chelsea's current season
"Updated 3 February 2013"
อันดับการผ่านบอล.
Includes all competitive matches. The list is sorted by shirt number when total assists are equal.
"As on 20 January 2013."
^^ Players who no longer play for Chelsea's current season
คลีน ชีตส์.
Includes all competitive matches. The list is sorted by shirt number when total clean sheets are equal.
"As on 20 January 2013."
"As on 17 March 2013."
ส้มแก้ว

ส้มแก้ว (ชื่อวิทยาศาสตร์: "Citrus reticulata × sinensis") เป็นพืชที่มีถิ่นกำเนิดในมาเลเซีย แล้วจึงแพร่หลายไปยังประเทศต่าง ๆ ในไทยปลูกมากที่จังหวัดสมุทรสงคราม เป็นส้มที่มีขนาดใหญ่รองจากส้มโอ เป็นไม้ยืนต้น ใบเรียบ มีต่อมน้ำมัน ผลรูปร่างกลมแป้น ใหญ่ เปลือกนอกสีส้ม เปลือกล่อน แกะง่าย ใช้ทำน้ำส้มคั้น และเป็นผลไม้เซ่นไหว้ในช่วงเทศกาลตรุษจีน
อภัสนันท์ วรภิรมย์รักษ์

อภัสนันท์ วรภิรมย์รักษ์ (ชื่อเล่น : อลิซ) มีชื่อแต่แรกเกิดว่า เปมิกา วรผลึก (ชื่อเล่นเดิม: ปอม) เกิดเมื่อวันที่ 4 ตุลาคม พ.ศ. 2529 ที่ กรุงเทพมหานคร จบการศึกษาระดับปริญญาตรี คณะนิเทศศาสตร์ สาขาโฆษณา มหาวิทยาลัยกรุงเทพ เป็นนักแสดงหญิงชาวไทย เข้าสู่วงการจากการประกวด มิสทีนไทยแลนด์ ปี 2003 ซึ่งได้รับตำแหน่งรองชนะเลิศ มีผลงานการแสดงภาพยนตร์ และ ละครโทรทัศน์ ตั้งแต่ปี พ.ศ. 2551 - พ.ศ. 2556 อดีตเป็นผู้ประกาศข่าว ทางช่องโมโน 29
ผลงานเพลง.
"' อัลบั้ม Misteen Thailand Gang "
"' อัลบั้ม เพลงประกอบละคร เงาะแท้แซ่ฮีโร่ "
"' อัลบั้ม เพลงประกอบภาพยนตร์ Roommate "
กีฬามวยปล้ำในโอลิมปิกฤดูร้อน 2012 – ฟรีสไตล์ไม่เกิน 60 กิโลกรัม ชาย

กีฬามวยปล้ำในโอลิมปิกฤดูร้อน 2012 ประเภทฟรีสไตล์ รุ่นไม่เกิน 60 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 19 คน จาก 19 ประเทศ
กีฬามวยปล้ำในโอลิมปิกฤดูร้อน 2012 – ฟรีสไตล์ไม่เกิน 66 กิโลกรัม ชาย

กีฬามวยปล้ำในโอลิมปิกฤดูร้อน 2012 ประเภทฟรีสไตล์ รุ่นไม่เกิน 66 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 19 คน จาก 19 ประเทศ
กีฬามวยปล้ำในโอลิมปิกฤดูร้อน 2012 – ฟรีสไตล์ไม่เกิน 74 กิโลกรัม ชาย

กีฬามวยปล้ำในโอลิมปิกฤดูร้อน 2012 ประเภทฟรีสไตล์ รุ่นไม่เกิน 74 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 19 คน จาก 19 ประเทศ
กีฬามวยปล้ำในโอลิมปิกฤดูร้อน 2012 – ฟรีสไตล์ไม่เกิน 84 กิโลกรัม ชาย

กีฬามวยปล้ำในโอลิมปิกฤดูร้อน 2012 ประเภทฟรีสไตล์ รุ่นไม่เกิน 84 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 19 คน จาก 19 ประเทศ
กีฬามวยปล้ำในโอลิมปิกฤดูร้อน 2012 – ฟรีสไตล์ไม่เกิน 96 กิโลกรัม ชาย

กีฬามวยปล้ำในโอลิมปิกฤดูร้อน 2012 ประเภทฟรีสไตล์ รุ่นไม่เกิน 96 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 19 คน จาก 19 ประเทศ
กีฬามวยปล้ำในโอลิมปิกฤดูร้อน 2012 – ฟรีสไตล์ไม่เกิน 120 กิโลกรัม ชาย

กีฬามวยปล้ำในโอลิมปิกฤดูร้อน 2012 ประเภทฟรีสไตล์ รุ่นไม่เกิน 120 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 19 คน จาก 19 ประเทศ
รักจับใจ เดอะโรแมนติกมิวสิคัล

รักจับใจ เดอะโรแมนติกมิวสิคัล  เป็นละครเวที ในรูปแบบโมเดิร์นมิวสิคัล การเต้นที่ทันสมัย และบทเพลงที่ถูกแต่งขึ้นมาใหม่ เพื่อละครเวทีเรื่องนี้ โดยค่าย เอ็กแซ็กท์ & ซีเนริโอ อำนวยการสร้างโดย ถกลเกียรติ วีรวรรณ เปิดการแสดง ณ เมืองไทยรัชดาลัย เธียเตอร์ โดยเนื้อเรื่องเป็นเรื่องราวของความรักโรแมนติกระหว่างนักร้องซุปเปอร์สตาร์ ผู้หนีข่าวฉาวมาพบรักกับหญิงสาวตาบอดจิตใจงาม นำแสดงโดย สุกฤษฎิ์ วิเศษแก้ว และ หนึ่งธิดา โสภณ
เนื้อเรื่อง.
ซัน นักร้องหนุ่มซุปเปอร์สตาร์ ผู้ได้ฉายาในวงการว่า นักร้องไตรมาส เนื่องจากความเจ้าชู้และไม่เคยคบหาผู้หญิงคนไหนเกิน 3 เดือน วันหนึ่งซันปลอมตัวเข้ามาทานอาหารในร้านอาหารของครอบครัววิว หญิงสาวตาบอด ซึ่งพ่อแม่ของเธอเสียชีวิตแล้วด้วยอุบัติเหตุ เหลือเพียงแต่เธอและวุ่นพี่สาว และเปาเปาเด็กที่ครอบครัวของเธอเก็บมาเลี้ยง ขณะซันนั่งทานอาหารในร้านเขาได้ยินผู้คนต่างนินทาถึงความเจ้าชู้และข่าวคราวอันฉาวโฉ่ของเขา เมื่อแว่นตาและหมวกที่เขาใส่เพื่ออำพรางตัวนั้นหลุดลงมา ทำให้ตัวตนของเขาถูกเปิดเผยโดยไม่ตั้งใจ ผู้คนที่นินทาเขานั้นต่างเริ่มทยอยกันออกไปจากร้าน ในขณะนั้นเหลือเพียงแต่วิว หญิงสาวตาบอดที่ยังคงนั่งอยู่ในร้าน ซันประทับใจที่เธอไม่รังเกียจเขาเหมือนคนอื่น ๆ ต่อมาเขาจึงได้รู้ว่าเธอนั้นตาบอด ซันคอยเอาใจใส่และดูแลวิวด้วยความรักที่เขามีให้เธอ แม้จะถูกกีดกันโดยวุ่นพี่สาวของวิว เพราะเธอนั้นมีปมอดีตในใจจึงไม่ชอบผู้ชายเจ้าชู้ แต่ขณะเดียวกันทั้งซันและวิวก็ได้รับความช่วยเหลือจากเปาเปา เพราะเปาเปาชื่นชอบซันมาก ต่อมาเมื่อวิวต้องเข้ารับการรักษาอาการตาบอดของเธอ และทำให้เธอกลับมามองเห็นอีกครั้ง แต่เมื่อเธอได้รู้ว่าผู้ชายที่คอยดูแลเอาใจเธอมาตลอดคือซัน เธอกลับเกลียดและไม่ชอบหน้าเขา ซันจึงพยายามทำทุกวิถีทางเพื่อให้เธอกลับมารักเขาอีกครั้ง
ข้อมูลการจัดแสดง.
รอบเปิดขายบัตร.
รักจับใจ เดอะโรแมนติกมิวสิคัล จัดแสดงตั้งแต่ 29 มิถุนายน - 12 สิงหาคม 2555 ณ เมืองไทยรัชดาลัย เธียเตอร์ ศูนย์การค้าเอสพลานาด เปิดขายบัตรตั้งแต่ 9 พฤษภาคม 2555
โดยเปิดการแสดงทั้งหมดเป็นจำนวนทั้งสิ้น 49 รอบการแสดง และมีการเปิดรอบการแสดงรอบที่มีซับไตเติ้ลภาษาอังกฤษ
เปิดการแสดงตั้งแต่ วันศุกร์ที่ 29 มิถุนายน 2555 - วันอาทิตย์ที่ 15 กรกฎาคม 2555 ณ เมืองไทยรัชดาลัยเธียเตอร์ ศูนย์การค้าดิเอสพลานาด
เปิดการแสดงตั้งแต่ วันพุธที่ 18 กรกฎาคม 2555 - อาทิตย์ที่ 19 สิงหาคม 2555 ณ เมืองไทยรัชดาลัยเธียเตอร์ ศูนย์การค้าดิเอสพลานาด รวมทั้งหมด 49 รอบการแสดง
ภาพยนตร์.
ทาง บริษัท ซีเนริโอ จำกัด ร่วมกับ บริษัท เมเจอร์ ซีเนเพล็กซ์ กรุ๊ป จำกัด (มหาชน) สร้างปรากฏการณ์ใหม่ให้วงการบันเทิง ครั้งแรกกับการนำละครเวที รักจับใจ เดอะโรแมนติกมิวสิคัล มาฉายแบบเอ็กคลูซีฟระบบดิจิตอล ให้ชมเฉพาะโรงภาพยนตร์ในเครือเมเจอร์ ซีนีเพล็กซ์ กรุ๊ป ดีเดย์ ในวันที่ 22 พฤศจิกายน พ.ศ. 2555 ทั้ง 6 แบรนด์ 36 สาขา ทั้งในกรุงเทพ และต่างจังหวัด ซึ่งนับเป็นครั้งแรกของเมืองไทย ที่นำละครเวทีสู่จอภาพยนตร์ เข้าฉายครั้งแรกเมื่อวันที่ 22 พฤศจิกายน พ.ศ. 2555 เฉพาะโรงภาพยนตร์ในเครือเมเจอร์ซีนีเพล็กซ์ แบบเอ็กซ์คลูซีฟ ด้วยการฉายในระบบดิจิตอลที่โรงภาพยนตร์ในเครือเมเจอร์ ซีนีเพล็กซ์ กรุ้ป ทั้ง 6 แบรน ได้แก่ เมเจอร์ซีนีเพล็กซ์, อีจีวี, พารากอน ซีนีเพล็กซ์, เอสพลานาด ซีนีเพล็กซ์, พราราไดซ์ ซีนีเพล็กซ์ และ เมกาซีนีเพล็กซ์ ครอบคลุมสาขา 36 สาขา ทั้งในกรุงเทพฯ และต่างจังหวัด โดยภาพยนตร์เรื่องนี้ได้ค่ายจีทีเอชเข้ามาช่วยตัดต่อฉากให้
กิตติ อัครเศรณี

กิตติ อัครเศรณี (พ.ศ. 2483 - 18 เมษายน พ.ศ. 2550) (ชื่อเล่น "ปี๊ด") อดีตผู้กำกับภาพยนตร์และละครโทรทัศน์ และผู้อำนวยการสร้างละครโทรทัศน์และภาพยนตร์ชาวไทย ที่มีชื่อเสียง
ประวัติ.
กิตติ เป็นพี่ชายแท้ ๆ ของพิศาล อัครเศรณี ซึ่งเป็นนักแสดงที่มีชื่อเสียง โดยกิตติเป็นทั้งผู้กำกับฯและผู้อำนวยการสร้างภาพยนตร์ไทยและละครโทรทัศน์หลายเรื่อง โดยมีบริษัทผลิตของตนเองและครอบครัวในนาม อัครมีเดีย หรือ อัครเอ็นเตอร์เทนเม้นท์ มีผลงานหลายเรื่อง อาทิ "เสียงเพลงแห่งเสรีภาพ" ในปี พ.ศ. 2529, "พ่อปลาไหล แม่พังพอน" ในปี พ.ศ. 2531, "ขุนศึก" ในปี พ.ศ. 2538 ทางช่อง 9 เป็นต้น ซึ่งได้สร้างนักแสดงมาหลายคน อาทิ สุธิตา เกตานนท์, นาตยา จันทร์รุ่ง
นอกจากนี้แล้วยังเป็นผู้จัดการนักมวย และมีค่ายมวยเป็นของตนเองด้วยในนาม "กิตติเกษม" โดยมีนักมวยคนหนึ่งที่เป็นแชมป์โลกในรุ่นจูเนียร์ฟลายเวทและฟลายเวท คือ เมืองชัย กิตติเกษม
ชีวิตส่วนตัว สมรสกับนางทองศรี อัครเศรณี มีบุตรสาวด้วยกันหนึ่งคน คือ วรางค์กร อัครเศรณี
บั้นปลายชีวิต.
กิตติล้มป่วยลงด้วยโรคประจำตัวหลายโรค เช่น หัวใจโต, เส้นเลือดตีบ และเบาหวาน โดยริ่มป่วยมาตั้งแต่กลางปี พ.ศ. 2541 ด้วยโรคเส้นโลหิตในสมองตีบ ทำให้เป็นอัมพาต แต่หลังจากรักษาตัวอยู่นานอาการเริ่มดีขึ้น จนสามารถขยับร่างกายได้และกลับมาทำงานได้อีกครั้ง แต่ก็ได้เริ่มวางมือจากการเป็นผู้อำนวยการสร้างละครโทรทัศน์ลง
จนกระทั่งเมื่อปี พ.ศ. 2549 เกิดป่วยขึ้นอีกครั้งด้วยมีไข้สูง ญาติได้นำตัวส่งโรงพยาบาลชลประทาน แพทย์ตรวจพบว่าหัวใจโต, เส้นเลือดตีบ และเป็นเบาหวาน ระหว่างนั้นต้องเข้า ๆ ออก ๆ โรงพยาบาลอยู่เป็นประจำ จนกระทั่งล้มป่วยลงอีกครั้งถึงขั้นโคม่า และเสียชีวิตลงในเวลา 01.00 น. ที่สถาบันโรคทรวงอก ในวันที่ 18 เมษายน พ.ศ. 2550 สิริอายุได้ 66 ปี
รถไฟใต้ดินเทศบาลซัปโปโระ

รถไฟใต้ดินเทศบาลซัปโปโระ  เป็นระบบการคมนาคมทางรถไฟ ในนครซัปโปโระ เมืองเอกของจังหวัดฮกไกโด ประเทศญี่ปุ่น ดำเนินงานโดย สำนักงานขนส่งนครซัปโปโระ
ลังกาวตารสูตร

ลังกาวตารสูตร  เป็นพระสูตรเก่าแก่เล่มหนึ่งในนิกายมหายาน พระสูตรนี้ไม่ปรากฏในพระไตรปิฎกภาษาบาลีของเถรวาท แต่งขึ้นเมื่อใดไม่ปรากฏ แต่ได้แปลเป็นภาษาจีนครั้งแรกราว ค.ศ. 443 เนื้อหาเป็นบทสนทนาระหว่างพระศากยมุนีพุทธเจ้ากับพระมหามติโพธิสัตว์ที่เกาะลงกา
พระสูตรนี้นับว่ามีบทบาทสำคัญต่อพัฒนาการของศาสนาพุทธในประเทศจีน ทิเบต และญี่ปุ่น มีอิทธิพลทางความคิดต่อสำนักโยคาจาร ฉาน และเซน
เนื้อหา.
ลังกาวตารสูตรใช้แนวคิดและคำสอนแบบโยคาจารและเน้นเรื่องตถาคตครรภ์ หลักการสำคัญของพระสูตรนี้อยู่ที่แนวคิดเรื่องวิญญาณ ว่าเป็นสิ่งเป็นจริงแท้เพียงอย่างเดียว สิ่งทั้งหมดในโลก นามต่าง ๆ และประสบการณ์ต่าง ๆ เป็นแต่เพียงภาพปรากฏของจิตเท่านั้น มีการอธิบายวิญญาณในแต่ละบุคคลออกเป็นชั้น ๆ ประเภท ๆ โดยมีอาลยวิชญานเป็นพื้นฐานของวิญญาณทุกประเภท รวมทั้งสิ่งต่าง ๆ ในเอกภพด้วย
ชาวฮกจิว

ชาวฮกจิว (อักษรจีน: 福州人; จีนกลาง: "Fúzhōurén" "ฝูโจวเหริน"; ฮกจิว: "Hók-ciŭ-nè̤ng" /huʔ˨˩ tsiu˥˥ nœŋ˥˧/ "หุจิ๊วเนิ่ง"; แต้จิ๋ว: "Hok4-ziu1-nang5" "ฮกจิวนั้ง") คือกลุ่มหนึ่งของชาวจีนโพ้นทะเลที่อพยพมาจากเมืองฝูโจว มณฑลฝูเจี้ยน (ฮกเกี้ยน) คำว่า "ฮกจิว" เป็นการเรียกชื่อตามสำเนียงแต้จิ๋ว ส่วนจีนกลางเรียกว่า "ฝูโจว"
ชาวฮกจิว.
ชาวฮกจิว คือกลุ่มชาวจีนฮกเกี้ยนที่อพยพมาจากทางตอนเหนือของมณฑลฝูเจี้ยน ซึ่งมีเมืองหลวงคือเมืองฮกจิว (ฝูโจว) พื้นที่อยู่อาศัยของชาวฮกจิ่วคือตั้งแต่ตอนเหนือของมณฑลลงมาจนสิ้นสุดรอยต่อระหว่างเมืองเซี่ยเหมิน ภาษาที่พูดคือภาษาหมิ่นตง ซึ่งต่างจากภาษาหมิ่นหนาน หรือภาษาจีนฮกเกี้ยน ซึ่งใช้ทางตอนใต้ของมณฑลฝูเจี้ยนเป็นอย่างมาก
สู่ชาวจีนโพ้นทะเล.
ในประเทศไทย.
ในประเทศไทย ที่ซึ่งคาดว่าน่าจะมีชาวฮกจิวมากที่สุดและเป็นที่แรกที่ชาวฮกจิวอยู่ก็คือจังหวัดภูเก็ต เพราะมีการก่อตั้งสมาคมปกครองชาวฝูโจวเป็นครั้งแรก (ปัจจุบันคือสมาคมชาวฝูโจว ศาลเจ้าซัมเทียนเฮวกึ๋ง) เมื่อประมาณปี พ.ศ. 2396 และยังมีอีกจำนวนมากอยู่ในจังหวัดนครศรีธรรมราช โดยเฉพาะอำเภอนาบอน และตำบลจันดี และ จังหวัดปัตตานี
จ.สุราษฎร์ธานีที่อำเภอเวียงสระและนาสาร
เจ้าบุญเลิศ ณ เชียงใหม่

เจ้าบุญเลิศ ณ เชียงใหม่ อดีตสมาชิกสภาผู้แทนราษฎรจังหวัดเชียงใหม่ 2 สมัย เป็นบุตรของเจ้าบุญสม ณ เชียงใหม่
ประวัติ.
เจ้าบุญเลิศ เกิดเมื่อปี พ.ศ. 2450 เป็นโอรสเจ้าบุญสม ณ เชียงใหม่ กับแม่คำตุ้ม ณ เชียงใหม่ ต่อมาเมื่อแม่คำตุ้ม เสียชีวิต เจ้าบุญสม แต่งงานใหม่กับแม่บัวแก้ว บุตรธิดา 2 คน คือ อาจารย์สิทธิพงศ์ ณ เชียงใหม่ อดีตผู้อำนวยการวิทยาลัยเทคนิคเชียงใหม่ และนางผ่องพรรณ เสียมภักดี
เจ้าบุญเลิศ สมรสกับนางสมศรี ณ เชียงใหม่ (สกุลเดิม ส่วยสุพรรณ) มีบุตร 2 คน คือ บุญประเสริฐ ณ เชียงใหม่ กับ พวงลัดดา ณ เชียงใหม่ (เสียชีวิตแต่เยาว์) ต่อมาแต่งงานใหม่กับนางศรีทอน ณ เชียงใหม่ มีบุตรธิดา 4 คน คือ
เจ้าบุญเลิศ เข้ารับการศึกษาที่โรงเรียนมหาดเล็กหลวง จนสำเร็จการศึกษาชั้นมัธยมปีที่ 8
เจ้าบุญเลิศ ณ เชียงใหม่ เป็นเจ้านายฝ่ายเหนือที่ได้เข้าร่วมฟ้อนนำในกระบวนเครื่องพระขวัญของพระบาทสมเด็จพระมหาภูมิพลอดุลยเดชมหาราช บรมนาถบพิตร ในพิธีถวายพระขวัญเมื่อครั้งเสด็จพระราชดำเนินทรงเยี่ยมราษฎรในจังหวัดทางภาคเหนือ วันที่ 5 มีนาคม พ.ศ. 2501
การทำงาน.
เจ้าบุญเลิศ ณ เชียงใหม่ เกิดในครอบครัวที่มีฐานะร่ำรวย แต่เมื่อจบการศึกษาชั้นมัธยมปีที่ 8 ได้เข้ารับราชการที่กระทรวงมหาดไทย และเคยทำหน้าที่เลขานุการนายกรัฐมนตรี (จอมพล ป.พิบูลสงคราม) ต่อมาจึงกลับมาทำธุรกิจที่จังหวัดเชียงใหม่ โดยเปิดฟาร์มเลี้ยงม้าที่บ้านบ่อปุ๊ อำเภอแม่ริม และเปิดร้านจำหน่ายอาวุธปืน ชื่อร้าน "ปืนชัยเลิศฟ้า"
งานการเมือง.
เจ้าบุญเลิศ ณ เชียงใหม่ ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
เสียชีวิต.
เจ้าบุญเลิศ เสียชีวิตด้วยโรคมะเร็งในปี 21 กันยายน พ.ศ. 2519 รวมอายุ 70 ปี
รุ้งจันทรา

รุ้งจันทรา  คือ รุ้งกินน้ำที่เกิดจากแสงอาทิตย์ที่ได้กระทบดวงจันทร์หรือที่หลายคนเข้าใจกันว่า "แสงจันทร์" รุ้งจันทราจะค่อนข้างซีดจาง เนื่องจากแสงจันทร์มีความสว่างน้อยกว่าแสงอาทิตย์มาก รุ้งจันทราเป็นปรากฏการณ์พิเศษที่หาดูได้ยาก เนื่องจากมีปัจจัยประกอบกันหลายอย่างคือ ดวงจันทร์จะต้องเป็นดวงจันทร์เต็มดวงหรือเกือบเต็มดวงเท่านั้น จะต้องสว่างไสวเป็นพิเศษ นอกจากนั้นหยดน้ำจะต้องตกอยู่ทิศตรงกันข้ามกับดวงจันทร์ ท้องฟ้าต้องมืดสนิท และดวงจันทร์จะต้องอยู่สูงไม่เกิน 42°
เอ็น.ไอ.บี

เอ็น.ไอ.บี  เป็นซิงเกิลของวงเฮฟวีเมทัล ของอังกฤษวงแบล็ก ซับบาธ จากอัลบั้ม แบล็ค ซับบาธ ในปี ค.ศ. 1970 เนื้อหาของเพลงจะเกี่ยวกับ ลูซิเฟอร์ และช่วงอินโทรของเพลงที่ใช้เบสเล่นคือ Geezer Butler
ฮอง เท็น

ฮอง เท็น (ชื่อจริง: คิมฮงยูล เกาหลี: 김홍열 เกิดวันที่ 27 ธันวาคม ค.ศ. 1984 ในเกาหลีใต้) เป็นนักเต้น B-boy จากประเทศเกาหลีใต้ (รู้จักในชื่อ Breakdancer) เป็นแชมป์ 2 สมัย จากการแข่งขัน Red Bull BC ได้อันดับที่ 1 เมื่อปี ค.ศ. 2006 และได้เข้าร่วมการแข่งขัน Battle of the Year รางวัลชนะเลิศอันดับที่ 1 เมื่อปี ค.ศ. 2002 นอกจากนี้เขายังเป็นผู้กรรมการในการแข่งขัน Battle Of The Year 2007 รอบชิงชนะเลิศเป็นต้นมา
รายชื่อผลงาน.
เหตุการณ์ที่สำคัญจะเน้นในข้อความเป็นตัวหนา
ท่าอากาศยานชินชิโตเซะ

ท่าอากาศยานชินชิโตเซะ (; โรมาจิ: "ชินชิโตเซะ คูโก",), (IATA: CTS, ICAO: RJCC) เป็นท่าอากาศยานนานาชาติของจังหวัดฮกไกโด เปิดบริการเมื่อปี ค.ศ. 1991 ตั้งอยู่ทางตะวันออกเฉียงใต้ของเมืองชิโตเซะและโทมาโกไม ให้บริการด้านการคมนาคมทางอากาศสำหรับนครซัปโปโระ ซึ่งจัดว่าเป็นท่าอากาศยานที่มีขนาดใหญ่ที่สุดในฮกไกโด
อาคารผู้โดยสารภายในประเทศและต่างประเทศมีลักษณะเป็นครึ่งวงกลมและอาคารผู้โดยสารระหว่างประเทศแห่งใหม่อยู่ด้านหลังอาคารผู้โดยสารครึ่งวงกลม ซึ่งอาคารผู้โดยสารภายในประเทศมี 18 ประตู ในขณะที่อาคารผู้โดยสารระหว่างประเทศมี 6 ประตู 
ในปี ค.ศ. 2005 ท่าอากาศยานชินชิโตเซะจัดว่าเป็นสนามบินที่มีผู้ใช้บริการมากเป็นอันดับ 3 ของญี่ปุ่น รองจาก นาริตะ และ ฮาเนดะ และถือเป็นอันดับที่ 64 ของโลก และเส้นทางการบินระหว่าง ชิโตเซะ − โตเกียว ฮาเนะดะ ด้วยระยะทาง 894 กิโลเมตร ก็จัดว่าเป็นเส้นทางที่มีผู้โดยมากที่สุดของโลก ด้วยจำนวนผู้โดยสาร 8.8 ล้านคน ในปี ค.ศ. 2010
เชนเจส

เชนเจส  เป็นซิงเกิลของวงแบล็ค ซับบาธ จากอัลบั้ม Black Sabbath Vol. 4 ในปี ค.ศ. 1972 แนวเพลงบัลลาด ได้แนวคิดจากชีวิตคู่ของ บิล วอร์ด ที่ต้องหย่าล้างอยู่หลาย ๆครั้ง ผลงานนี้จะแต่งต่างจากผลงานที่ผ่าน ๆ มาของวงซึ่งจะเล่นแนวร๊อคการเล่นกีตาร์แนวฮาร์ดร๊อค เพลงนี้จึงทำให้ชื่อเสียงของวงเพิ่มขึ้น
ลุสปิตาแล็ตดายูบรากัต

ลุสปิตาแล็ตดายูบรากัต  หรือย่อว่า ลุสปิตาแล็ต เป็นเมืองที่ตั้งอยู่ทางตะวันตกเฉียงใต้ของบาร์เซโลนา ในแคว้นกาตาลุญญา ประเทศสเปน เป็นเมืองที่มีประชากรเป็นอันดับ 2 ของแคว้นกาตาลุญญา เป็นหนึ่งในเมืองที่มีความหนาแน่นของประชากรมากที่สุด ไม่เฉพาะในสเปน แต่รวมถึงในสหภาพยุโรป
วิเชียร กุศลมโนมัย

วิเชียร กุศลมโนมัย (ชื่อเล่น: เพชรจ้า; 29 มกราคม พ.ศ. 2522 –) เป็นทั้งดีเจประจำคลื่นวิทยุ 95.5 เวอร์จิ้นฮิตซ์ รวมถึงเป็นพิธีกรในรายการบันเทิงจำนวนมาก นอกจากนี้ หนึ่งในผลงานสร้างชื่อของเขา คือการเป็นผู้ให้เสียงพากย์เป็นพ่อมดรัมเพลสติลท์สกินในภาพยนตร์เรื่อง"เชร็ค สุขสันต์ นิรันดร"
ประวัติ.
วิเชียร สำเร็จการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย และระดับปริญญาตรีจากคณะนิเทศศาสตร์ มหาวิทยาลัยกรุงเทพ และเข้าสู่วงการบันเทิงครั้งแรกด้วยการถ่ายแบบโฆษณา ในภายหลัง เขาได้รับการทาบทามจากวรายุฑ มิลินทจินดา (ไก่) ให้รับหน้าที่เป็นพิธีกร และทำหน้าที่นี้ทางคลื่นวิทยุเวอร์จิ้นฮิต รวมถึงได้เข้าร่วมรายการดีเจหน้าใหม่ และเป็นผู้ชนะรางวัลที่ 1
นอกจากการเป็นดีเจทางคลื่นวิทยุเวอร์จิ้นฮิต เอฟเอ็ม 95.5 แล้ว เขายังมีผลงานในวงการบันเทิงเป็นจำนวนมาก อาทิ รายการบางกอกกอสซิป (ฺBangkok Gossip), เก่งจริงนะ, เอ็กซ์แดนซ์, ส่องสดสองแสบ รวมถึงรายการ ฅ. คนรักรถ
ชีวิตส่วนตัว.
วิเชียรคบหาดูใจกับ นิวเคลียร์ - หรรษา จึงวิวัฒนวงศ์ อดีตนักร้องสมาชิกวงจี-ทเวนตี้ มากว่า 11 ปี วิเชียรและหรรษาสมรสกัน โดยมีพิธีแต่งงานตามธรรมเนียมจีน วันที่ 19 มกราคม พ.ศ. 2560 และงานฉลองมงคลสมรสวันที่ 28 มกราคม พ.ศ. 2560 จัดที่โรงแรมแชงกรีล่า เขาและภรรยาได้มีบุตรชายด้วยกัน 1 คน มีชื่อว่ามหาสมุทร กุศลมโนมัย (ชื่อเล่น: ไทก้า) โดยปัจจุบัน เขาและภรรยาได้เลิกรากันแล้ว
อิสราเอล คามาคาวิโวโอเล

อิสราเอล "อิซ" คาอาโนอี คามาคาวิโวโอเล (Israel "IZ" Kaʻanoʻi Kamakawiwoʻole; ออกเสียง : [kaˌmakaˌʋiwoˈʔole]) เป็นนักดนตรีชาวพื้นเมืองฮาวาย เล่นดนตรีแนวผสมผสานระหว่างแจ๊สและเร็กเก บทเพลงที่มีชื่อเสียงเป็นเพลงเมดเลย์ประกอบด้วยเพลง "Over The Rainbow" (ต้นฉบับโดยจูดี การ์แลนด์) และเพลง "What A Wonderful World" (ต้นฉบับโดยหลุยส์ อาร์มสตรอง) เพลงของเขาได้รับความนิยม นำไปใช้เป็นเพลงประกอบภาพยนตร์หลายเรื่อง เช่น เรื่อง "Meet Joe Black", "Finding Forrester", "50 First Dates", "Fred Clause", "Glee" และภาพยนตร์ไอแมกซ์ "" เป็นนักดนตรีร่างยักษ์ ที่เล่นดนตรีเป็นอูกูเลเลตัวเล็ก และร้องเพลงด้วยเสียงทุ้มนุ่มเป็นเอกลักษณ์
คามาคาวิโวโอเล มีความสูง 1.88 เมตร แต่มีน้ำหนักถึง 343 กิโลกรัม (757 ปอนด์) มีค่าดัชนีมวลกายถึง 97.05 kg/m² ทำให้มีปัญหาด้านสุขภาพ และเสียชีวิตจากภาวะการหายใจล้มเหลว ด้วยวัยเพียง 38 ปี
หลังเสียชีวิต คามาคาวิโวโอเลได้รับการเชิดชูเกียรติจากทางการรัฐฮาวาย มีการประกาศลดธงครึ่งเสาเพื่อไว้อาลัย และตั้งหีบศพไว้ ณ ที่ทำการของรัฐ เพื่อให้ประชาชนเข้าเคารพศพ ในพิธีศพของเขาเมื่อวันที่ 12 กรกฎาคม ค.ศ. 1997 ได้มีพิธีโปรยเถ้ากระดูกลงสู่มหาสมุทรแปซิฟิกที่หาดมากัว วิดีโอบันทึกภาพงานศพของเขาปรากฏอยู่ในคลิปวิดีโอเพลง "Over the Rainbow" ฉบับเป็นทางการในยูทูบซึ่งมียอดผู้เข้าชมมากกว่า 1000 ล้านครั้ง
ฮันนีแบดเจอร์

ฮันนีแบดเจอร์  (ชื่อวิทยาศาสตร์: "Mellivora capensis") เป็นสัตว์เลี้ยงลูกด้วยนม ในอันดับสัตว์กินเนื้อ จัดอยู่ในวงศ์เพียงพอน (Mustelidae) ชนิดหนึ่ง 
จัดเป็นเพียงชนิดเดียวที่อยู่ในสกุล "Mellivora" และวงศ์ย่อย Mellivorinae (บางข้อมูลจัดให้อยู่ในวงศ์ย่อย Mustelinae) มีถิ่นแพร่กระจายพันธุ์ในทวีปแอฟริกา, ตะวันออกกลาง, เอเชียกลาง และอนุทวีปอินเดีย
ศัพท์มูลวิทยา.
คำว่า "Ratel" เป็นภาษาอาฟรีกานส์ ที่มีต้นทางมาจากภาษาดัตช์ ขณะที่ชื่อโดยทั่วไป คือ "ฮันนีแบดเจอร์" หรือ "แบดเจอร์น้ำผึ้ง" มีที่มาจากพฤติกรรมการกินน้ำผึ้งเป็นปริมาณมาก โดยไม่กลัวผึ้งต่อย
ลักษณะและพฤติกรรม.
ฮันนีแบดเจอร์ มีรูปร่างคล้ายกับสกังก์ ที่เคยเป็นสัตว์ร่วมวงศ์มาก่อน ด้วยการที่มีขนบริเวณส่วนหลังสีขาว ขณะที่มีลำตัวสีดำสนิท มีกรงเล็บที่แหลมคม และฟันเขี้ยวที่แหลมคมในปาก
ฮันนีแบดเจอร์ แบ่งออกได้เป็น 12 ชนิดย่อย (ดูในตาราง) มีความสูงจากตีนจนถึงหัวไหล่โดยเฉลี่ย 23-28 เซนติเมตร (9.1-11 นิ้ว) และความยาวลำตัว 55–77 เซนติเมตร (22–30 นิ้ว) และความยาวหางประมาณ 12–30 เซนติเมตร (4.7–12 นิ้ว) ตัวเมียมีขนาดเล็กกว่าตัวผู้ ตัวผู้มีน้ำหนัก 9-16 กิโลกรัม (20-35 ปอนด์) ขณะที่ตัวเมียประมาณ 5-10 กิโลกรัม (11-22 ปอนด์) โดยเฉลี่ย กะโหลกมีความยาวประมาณ 13.9–14.5 เซนติเมตร (5.5–5.7 นิ้ว) ในตัวผู้ และ 13 เซนติเมตร (5.1 นิ้ว) ในตัวเมีย อายุขัยในธรรมชาติยังไม่เป็นที่ทราบแน่ชัด แต่อายุในที่เลี้ยงสูงสุด 24 ปี ส่วนใหญ่อยู่ตามลำพัง แต่อาจอยู่เป็นคู่ในฤดูผสมพันธุ์ มักอาศัยอยู่ในโพรงดินที่ขุดขึ้นมาเองด้วยกรงเล็บ หรือเป็นโพรงเก่าของอาร์ดวาร์ก, หมูป่าหน้าหูด หรือรังปลวก 
ฮันนีแบดเจอร์ได้ชื่อว่าเป็นสัตว์บกที่ดุร้ายที่สุดในโลก มีการบันทึกชื่อลงในกินเนสส์บุ๊คในปี ค.ศ. 2002 มาแล้ว ด้วยความที่เป็นสัตว์ที่ไม่เกรงกลัวอะไรเลย แม้แต่สัตว์ที่มีขนาดใหญ่กว่าหรือสัตว์มีพิษ สามารถกินอาหารได้หลากหลาย ทั้งแมลง, กบ, เต่าบก, กิ้งก่า, สัตว์ฟันแทะ, งู, นก, ไข่นก, แมงป่อง ตลอดจนเบอร์รี และรากไม้ แต่อาหารที่ชอบมากที่สุด คือน้ำผึ้ง ซึ่งฮันนีแบดเจอร์จะใช้กรงเล็บที่แหลมคมในการขุดเจาะทะลายรวงผึ้งฉีกเอาน้ำผึ้งมากิน โดยที่ไม่เกรงกลัวเหล็กในของผึ้ง เนื่องจากมีขนที่หนาและภูมิคุ้มกันพิษของเหล็กในผึ้งและพิษของงูพิษอยู่ในตัว เมื่อถูกงูพิษกัดหรือผึ้งต่อย ฮันนีแบดเจอร์จะล้มลงนอนเฉย ๆ 2-3 ชั่วโมง จากพฤติกรรมนี้ ทำให้นกพรานผึ้ง ที่ชอบกินผึ้งและน้ำผึ้งเหมือนกัน จะคอยบินติดตามฮันนีแบดเจอร์ เนื่องจากไม่สามารถบินฝ่าฝูงผึ้งเข้าไปกินเองได้ จึงต้องให้ฮันนีแบดเจอร์บุกเข้าไปทะลายรวงผึ้งเสียก่อน นกพรานผึ้งจึงบินตามเข้าไปกิน
ด้วยความที่ไม่เกรงกลัวสัตว์ใหญ่กว่า ฮันนีแบดเจอร์กล้ากระทั่งพุ่งใส่หรือฆ่าสัตว์ดุร้ายที่มีขนาดใหญ่กว่าหลายตัวได้ เช่น เสือดาวแอฟริกา, ไฮยีนา, สิงโต หรือแม้กระทั่งควายป่าแอฟริกา อย่างไรก็ตาม ฮันนีแบดเจอร์สามารถถูกล่าเป็นอาหารของงูหลามแอฟริกา, จระเข้แม่น้ำไนล์ หรือไฮยีนาลายจุดได้
ทวิงเกิล (อีพี)

ทวิงเกิล  เป็นผลงานเพลงจากแททีซอ ซึ่งเป็นนักร้องกลุ่มย่อยสัญชาติเกาหลีใต้ โดยเป็นอีพีแรกในชุดทวิงเกิล เพลงได้รับการเปิดตัว ณ วันที่ 29 เมษายน ค.ศ. 2012 ซึ่งเป็นเพลงแรกในฐานะวงแททีซอ ซึ่งเป็นกลุ่มย่อยกลุ่มแรกของเกิร์ลกรุ๊ปเกาหลีใต้ที่รู้จักกันในชื่อเกิลส์เจเนอเรชัน และเป็นซิงเกิลอย่างเป็นทางการชุดแรก ทวิงเกิลเขียนและอำนวยการสร้างโดย แบรนดอน เฟรลีย์, เจเมลล์ เฟรลีย์, ฆาเวียร์ โซลิด ภายใต้ทีมผู้ผลิตของพวกเขาที่มีชื่อว่า แจมแฟคทอรี่
ด้านดนตรี เพลงทวิงเกิลได้ขึ้นจังหวะแดนซ์ป็อป ด้วยอิทธิพลของแนวเพลงฟังก์, อิเล็กโทรป็อป และ โก-โก ซึ่งได้รับแรงบันดาลใจจากเพลงโปรดของ สตีวี่ วันเดอร์ โดยเพลงมีแรงบันดาลใจมาจากจังหวะยุค 70 ที่ซึ่งนักร้องสาวได้แสดงพลังการร้องของพวกเธอ เพลงที่ได้ทำการบันทึกได้รับการดาวน์โหลดกว่า 604,870 ครั้งในช่วงสัปดาห์แรกของการเปิดตัว และชนะในรายการชาร์ตกาออนสำหรับการดาวน์โหลดประจำสัปดาห์
แล้วมิวสิกวิดีโอก็ได้รับการเปิดตัว ณ วันที่ 30 เมษายน ค.ศ. 2012
มิวสิกวิดีโอ.
ทีเซอร์.
การเปิดตัวของทีเซอร์วิดีโอทวิงเกิลได้เริ่มขึ้นในวันที่ 25 เมษายน ค.ศ. 2012 โดยมีการเปิดตัวแทยอนเป็นคนแรก
รายชื่อเพลง.
เครดิตดัดแปลงจากเนเวอร์
เครดิต.
<templatestyles src="Col-begin/styles.css"/>
ชาร์ต.
<templatestyles src="Col-begin/styles.css"/>
เดอะวิเซิร์ด

เดอะวิเซิร์ด  เป็นซิงเกิลของวงเฮฟวีเมทัล แบล็ก ซับบาธ ในปี 1970 จากอัลบั้ม Black Sabbath เพลงแต่งโดยสมาชิกทั้งสี่ของวง โปรดิวเซอร์โดย Rodger Bain
สวีทลีฟ

"สวีทลีฟ"  เป็นซิงเกิลโดยวงเฮฟวีเมทัล แบล็ค ซับบาธ ในปี 1971 จากอัลบั้ม"Master of Reality" โดยเนื้อเพลงจะมีความหมายออกไปในทางยาเสพติด หรือ Sweet Leaf ในภาษาอังกฤษหมายถึง หญ้าหวาน
เจ้าดารารัตน์ ณ ลำพูน

คุณหญิงเจ้าดารารัตน์ ณ ลำพูน เป็นเจ้านายฝ่ายเหนือ ที่มีบทบาทสำคัญในกิจกรรมต่าง ๆ เช่น ประธานมูลนิธิกู่เจ้าหลวงเชียงใหม่ ประธานมูลนิธิจักรคำขจรศักดิ์ ทายาทเจ้าผู้ครองนครลำพูน และทายาทเจ้าผู้ครองนครเชียงใหม่ ที่ปรึกษามูลนิธินวราชดำริอนุรักษ์ฝ่ายเหนือ ที่ปรึกษาสมาคมผู้บำเพ็ญประโยชน์แห่งประเทศไทย ในพระบรมราชินูปถัมภ์ (ศูนย์ฝึกภาคเหนือ จังหวัดเชียงใหม่)
ประวัติ.
คุณหญิงเจ้าดารารัตน์ เป็นธิดาคนโตในเจ้าพัฒนา ณ ลำพูน (ราชโอรสในเจ้าจักรคำขจรศักดิ์ เจ้าผู้ครองนครลำพูนองค์สุดท้าย) กับคุณหญิงเจ้าพงศ์แก้ว ณ ลำพูน (ธิดาในเจ้าราชบุตร (วงศ์ตวัน ณ เชียงใหม่) กับเจ้าหญิงภัทรา) มีน้องชาย 3 คน คือ เจ้าพัฒน์พงศ์ ณ ลำพูน เจ้าวงศ์จักร ณ ลำพูน และเจ้าศักดิ์ขจร ณ ลำพูน
คุณหญิงเจ้าดารารัตน์ สำเร็จการศึกษาระดับปริญญาตรี จากคณะพาณิชยศาสตร์และการบัญชี จุฬาลงกรณ์มหาวิทยาลัย (รุ่น 24)
บทบาทในฐานะเจ้านายฝ่ายเหนือ.
คุณหญิงเจ้าดารารัตน์ เป็นเจ้านายฝ่ายเหนือ สาย ณ ลำพูน และสาย ณ เชียงใหม่ ที่มีบทบาทสำคัญทางสังคมเป็นที่เคารพนับถือ และดำรงตำแหน่งประธานมูลนิธิจักรคำขจรศักดิ์ เพื่อสืบทอดเจตนารมณ์การสร้างสาธารณประโยชน์แก่ประชาชนชาวนครลำพูน และเป็นกรรมการมูลนิธินวราชดำริอนุรักษ์ฝ่ายเหนือ อันเป็นมูลนิธิพระราชดำริในล้นเกล้าฯ รัชกาลที่ 9 มีวัตถุประสงค์ในการอนุรักษ์ความเป็นล้านนาสืบสานฝ่ายเหนือ และเป็นประธานกรรมการมูลนิธิกู่เจ้าหลวงเชียงใหม่ (วัดสวนดอก)
คุณหญิงเจ้าดารารัตน์ ได้เข้าร่วมกิจกรรมในฐานะเจ้านายฝ่ายเหนือกับส่วนราชการ หน่วยงานต่าง ๆ ทั้งในการแสดงความกตัญญูต่อราชสกุลแห่งราชวงศ์ทิพย์จักราธิวงศ์ (เจ้าเจ็ดตน) และความจงรักภักดีต่อราชจักรีวงศ์ 
ด้านการศาสนา.
คุณหญิงเจ้าดารารัตน์ มีบทบาทในการทะนุบำรุงศาสนา อาทิ การถวายที่ดินเพื่อสร้างวิทยาลัยสงฆ์ลำพูน และสร้างวัด ที่พักสงฆ์ สถานปฏิบัติธรรมหลายแห่ง
ด้านการศิลปหัตถกรรม.
คุณหญิงเจ้าดารารัตน์ ได้มอบที่ดินจำนวนหนึ่ง สำหรับจัดตั้งสถาบันผ้าทอมือหริภุญชัย เพื่อเป็นศูนย์กลางในการถ่ายทอดหัตถกรรมผ้าทอมือของจังหวัดลำพูนให้คงอยู่ต่อไป รวมทั้งยังได้รับการยกย่องว่าเป็น "ผู้จุดประกายผ้าชาวไทยภูเขาสู่ความนิยม" จากนิตยสาร HELLO เมื่อเดือนสิงหาคม พ.ศ. 2557
สถานีรถไฟซัปโปโระ

สถานีรถไฟซัปโปโระ  เป็นสถานีรถไฟที่ตั้งอยู่ในแขวงคิตะ นครซัปโปโระ ในจังหวัดฮกไกโด ให้บริการด้านการรถไฟในเส้นทางสายหลักฮาโกดาเตะเป็นหลัก และเส้นทางอีกสองเส้นทาง ซึ่งดำเนินงานโดย JR ฮกไกโด
รถไฟระหว่างเมือง.
เส้นทางและขบวนรถ.
■■ สายหลักฮาโกดาเตะ
รถไฟใต้ดิน.
สถานีรถไฟซัปโปโระ  สถานีรถไฟใต้ดินเทศบาลซัปโปโระ ตั้งอยู่ที่เขตชูโอ จังหวัดฮกไกโด ประเทศญี่ปุ่น มีหมายเลขสถานีคือ "N06" ของสายนัมโบกุ และ "H07" ของสายโทโฮ สถานีเชื่อมต่อกับระบบเจอาร์ฮกไกโดด้วยทางเดินใต้ดิน
สภาผู้แทนราษฎรไทย ชุดที่ 19

สมาชิกสภาผู้แทนราษฎรไทย ชุดที่ 19 (2 กรกฎาคม พ.ศ. 2538 – 27 กันยายน พ.ศ. 2539) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 391 คน โดยมาจากการเลือกตั้งแบบแบ่งเขตทั้งหมด จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
รายนามสมาชิกสภาผู้แทนราษฎร.
มีรายนามดังนี้
จุดเดียวของความล้มเหลว

จุดเดียวของความล้มเหลว  หมายถึงส่วนใดส่วนหนึ่งของระบบซึ่งถ้าล้มเหลว จะทำให้ระบบทั้งหมดหยุดทำงานโดยสิ้นเชิง ความล้มเหลวจากจุดเดียวเป็นสิ่งไม่พึงประสงค์ในระบบใด ๆ ก็ตามที่ให้ความสำคัญกับสภาพพร้อมใช้งานและความเชื่อถือได้อย่างสูง เช่นในกระบวนการทางธุรกิจ แอปพลิเคชัน หรือระบบอุตสาหกรรมอื่น ๆ
มัณฑนา หิมะทองคำ

มัณฑนา หิมะทองคำ นักแสดงชาวไทย มีชื่อเล่นว่า "ปู" เกิดเมื่อวันอาทิตย์ที่ 6 กุมภาพันธ์ พ.ศ. 2520 ภูมิลำเนาอยู่ที่จังหวัดนครศรีธรรมราช ตั้งแต่กำเนิด จบการศึกษาระดับปริญญาตรี ศิลปศาสตรบัณฑิต สาขานิเทศศาสตร์ มหาวิทยาลัยราชภัฏสงขลา เข้าสู่วงการบันเทิงจากการประกวดเวทีมิสไทยแลนด์เวิลด์ในปี พ.ศ. 2540 เข้ารอบ 10 คนสุดท้าย ต่อมาได้เข้าประกวดเวทีนางสาวไทยในปี พ.ศ. 2541 ได้ตำแหน่งรองอันดับ 2 กับตำแหน่ง "ขวัญใจช่างภาพ" หลังจากนั้นได้เซ็นสัญญากับช่อง 7 และมีผลงานละครโทรทัศน์ทางช่อง 7 ต่อเนื่องมาจนถึงปัจจุบัน 
ด้านครอบครัว สมรสกับ ภักดีหาญส์ หิมะทองคำ รองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร อดีตสมาชิกสภากรุงเทพมหานคร เขตวังทองหลาง และอดีตนักแสดง มีบุตร-ธิดา 3 คน คือ น้องเพียร์ซ ภีมเดช, น้องเพิร์ล ภัคธีมา และ น้องพอล ภีมวัจน์ หิมะทองคำ
พระเยซูทรงรับบัพติศมา

เหตุการณ์พระเยซูทรงรับบัพติศมา (โปรเตสแตนต์) หรือ พระเยซูทรงรับพิธีล้าง (คาทอลิก)  ถือเป็นจุดเริ่มต้นการปฏิบัติพระภารกิจของพระเยซู เหตุการณ์นี้ถูกบันทึกในพระวรสารทั้ง 4 ฉบับ คือ มัทธิว มาระโก ลูกา และยอห์น และถือเป็นหนึ่งในห้าเหตุการณ์สำคัญในชีวิตของพระเยซู อีกสี่เหตุการณ์ที่เหลือ ได้แก่ การจำแลงพระกาย การถูกตรึงที่กางเขน การกลับคืนพระชนม์ และการเสด็จขึ้นสวรรค์
ยอห์นผู้ให้บัพติศมาประกาศพิธีบัพติศมาด้วยน้ำเพื่อแสดงการกลับใจและขอรับการอภัยบาปจากพระเจ้า ท่านกล่าวว่าจะมีผู้หนึ่งมาภายหลัง ผู้นั้นจะให้บัพติศมาด้วยพระวิญญาณบริสุทธิ์และไฟ ท่านจึงได้เตรียมหนทางขององค์พระผู้เป็นเจ้าพระองค์นั้น พระเยซูได้เสด็จไปแม่น้ำจอร์แดนและรับบัพติศมาจากยอห์นด้วย พระวรสารยังบรรยายเหตุการณ์ขณะนั้นว่าฟ้าสวรรค์ได้เปิดออก พระวิญญาณบริสุทธิ์ปรากฏรูปเหมือนนกพิราบบินลงมาเหนือพระเยซู พร้อมกับมีเสียงจากสวรรค์ประกาศว่า "ท่านเป็นบุตรที่รักของเรา เราชอบใจท่านมาก"
คริสต์ศาสนิกชนส่วนมากถือว่าเหตุการณ์นี้เป็นเหตุการณ์สำคัญ และเป็นต้นกำเนิดของพิธีบัพติศมาซึ่งเป็นพิธีศักดิ์สิทธิ์ในศาสนาคริสต์ แนวคิดบุตรบุญธรรมนิยมซึ่งศาสนาคริสต์ยุคแรกประณามว่าเป็นความเชื่อนอกรีตก็เกิดขึ้นเพราะให้ความสำคัญกับเหตุการณ์นี้
ศาสนาคริสต์ตะวันออกจัดฉลองพระเยซูทรงรับบัพติศมาในวันที่ 6 มกราคม ส่วนคริสตจักรโรมันคาทอลิก แองกลิคันคอมมิวเนียน และบางนิกายจัดการฉลองในสัปดาห์ถัดมาเรียกว่าวันฉลององค์พระผู้เป็นเจ้าทรงรับพิธีล้าง
เนเวอร์เซย์ดาย (เพลง)

เนเวอร์เซย์ดาย  เป็นซิงเกิลจากวงเฮฟวีเมทัล แบล็ค ซับบาธ ในปี 1978 จากอัลบั้ม Never Say Die! แต่งโดย Ozzy Osbourne ซึ่งเป็นผลงานสุดท้ายที่เขาร่วมงานกับ แบล็ค ซับบาธ ก่อนที่จะเป็นศิลปินเดี่ยว เพลงนี้ถูกนำไป cover โดย Megadeth ในอัลบั้ม ""
อีเล็กทริกฟิวเนอร์เริล

อีเล็กทริกฟิวเนอร์เริล  เป็นเพลงจากวง แบล็ค ซับบาธ ในปี 1970 จากอัลบั้ม "Paranoid" เป็นเพลงต่อต้านสงคราม เช่นเดี่ยวกับเพลง "War Pigs" ความหมายของเพลงพูดถึงความน่ากลัวของสงคราม เพลงนี้ไม่เคยใช้ในการแสดงเลยจนถึงปี 1976 เพลงนี้ถูก cover โดยวง ในอัลบั้ม
ฌูล บาดว็อง

ฌูล บาดว็อง ([bɑd(ə)vɑ̃]; 15 เมษายน 2420 — 17 มีนาคม 2511) เป็นชาวฝรั่งเศสซึ่งเป็นอาจารย์คณะนิติศาสตร์ นักกฎหมาย และตุลาการ
เขาเกิดที่ตำบลอาน็อสต์ จังหวัดโซเนลัวร์ แคว้นบูร์กอญ เมื่อสำเร็จเป็นนิติศาสตรดุษฎีบัณฑิตเมื่อปี 2446 ก็เริ่มทำงานเป็นข้าราชการเรียก "อาเกรเฌ" (agrégé) ทำหน้าที่สอนกฎหมายอยู่ในกรุงปารีสได้ไม่ถึงปี ก็ได้รับการย้ายไปประจำเมืองแรน สอนกฎหมายอยู่ที่นั้นตั้งแต่ปี 2446 จนถึงปี 2450 ครั้นแล้ว จึงย้ายไปประจำเมืองเกรอนอบล์จนถึงปี 2461 จึงกลับไปเมืองหลวง หลังจากนั้น เขาได้รับการเลื่อนตำแหน่งหลายครั้ง เป็นต้นว่า ปี 2462 ได้เป็นผู้เชี่ยวชาญทางวิชาการในคณะผู้แทนประเทศฝรั่งเศสประจำการประชุมสันติภาพขั้นต้น ต่อมาปี 2465 เลื่อนเป็นศาสตราจารย์ประจำสาขากฎหมายระหว่างประเทศและสนธิสัญญาทางประวัติศาสตร์ และปี 2467 ได้เป็นศาสตราจารย์ประจำสาขากฎหมายมหาชน
ปี 2473 เขาได้ตำแหน่งที่ปรึกษากฎหมายประจำกระทรวงการต่างประเทศ และอยู่ในตำแหน่งนั้นจนถึง 2484 ครั้นปี 2487 จึงได้รับเลือกเป็นสมาชิกบัณฑิตยสถานธรรมศาสตร์และการเมือง (Academy of Political and Moral Sciences) ครั้นปี 2486 เขาได้รับเรื่องเป็นตุลาการชุดแรกของศาลยุติธรรมระหว่างประเทศ ปฏิบัติหน้าที่นั้นจนถึงปี 2507 แล้วจึงได้รับเลือกเป็นรองประธานศาลยุติธรรมระหว่างประเทศ ดำรงตำแหน่งตั้งแต่ปี 2489 ถึงปี 2492 และได้เลื่อนเป็นประธานตั้งแต่ปี 2492 ถึงปี 2495 จากนั้น จึงกลับไปดำรงตำแหน่งตุลาการจนถึงปี 2507 แล้วกลับไปอยู่ตำบลบ้านเกิดกระทั่งเสียชีวิตในปี 2511
ในด้านครอบครัวนั้น เขาเป็นบิดาของซูว์ซาน บาดว็อง (Suzanne Basdevant) นักกฎหมายระหว่างประเทศแผนกคดีเมืองผู้เลื่องชื่อ
สุชาร์ มานะยิ่ง

สุชาร์ มานะยิ่ง ชื่อเล่น ออม และชื่อในวงการบันเทิงจีน หลี ไห่น่า (เกิด 9 มกราคม พ.ศ. 2531) เป็นนักแสดง นางแบบ พิธีกรชาวไทย เข้าสู่วงการบันเทิงโดยเริ่มจากการถ่ายแบบและแสดงมิวสิควิดีโอ และเป็นพิธีกรรายการสตรอเบอร์รี่ชีสเค้ก ก่อนจะเป็นที่รู้จักในวงกว้างจากการแสดงภาพยนตร์เรื่อง "Yes or No อยากรัก ก็รักเลย" (2553)
ประวัติ.
สุชาร์เป็นบุตรสาวของพรพรรณ วนา อดีตนักร้องลูกทุ่งชื่อดัง กับ ประสงค์ มานะยิ่ง มีพี่น้องทั้งหมด 2 คน ออม เป็นพี่สาวคนโต มีน้องสาว 1 คน ชื่อ สุพัตรา มานะยิ่ง (อัง) สำเร็จการศึกษาประถมศึกษาจากโรงเรียนสุริยาอุทัย มัธยมศึกษาจากโรงเรียนสุรนารีวิทยา และปริญญาตรีจากคณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ (เกียรตินิยมอันดับ 2) รุ่นเดียวกับ กันยรินทร์ นิธินพรัศม์, เจสสิกา ภาสะพันธุ์, ชิดจันทร์ ห่ง พร้อมด้วยรางวัลนักศึกษาดีเด่นด้านการเรียนและความประพฤติ
สุชาร์ มานะยิ่ง เกิดวันเสาร์ที่ 9 มกราคม พ.ศ. 2531 มีชื่อตัวมาแต่เกิดว่า "สุชา" แต่ภายหลังจึงเปลี่ยนเป็น "สุชารัตน์" เมื่อเรียนมัธยมศึกษาปีที่ 1 และเปลี่ยนชื่ออีกเป็น "สุชาร์" ในเดือนกรกฎาคม พ.ศ. 2554
สุชาร์ยังเป็นลูกพี่ลูกน้องกับ แอร์ สุชาวดี นักร้องลูกทุ่งอีกด้วย
ทีป โอล

ทีป โอล (Tiv Ol) เป็นครูและนักการเมืองชาวกัมพูชาที่นิยมคอมมิวนิสต์ โอลเข้าร่วมกับพรรคปฏิวัติประชาชนเขมรซึ่งต่อมาได้กลายเป็นพรรคคอมมิวนิสต์กัมพูชาเมื่อ พ.ศ. 2502 โอลจัดอยู่ในกลุ่มครูหัวรุนแรงในพนมเปญ เมื่อมีการประกาศชื่อฝ่ายซ้าย 34 คนของพระนโรดม สีหนุเมื่อ 8 มีนาคม พ.ศ. 2506 มีชื่อของเขาด้วย นอกจากนั้น เขายังเป็นสมาชิกของสมาคมมิตรภาพเขมร-จีนระหว่าง พ.ศ. 2508 – 2510
ใน พ.ศ. 2510 กลุ่มครูฝ่ายซ้ายของโอลเริ่มออกไปสู่ชนบท เพื่อหลีกเลี่ยงการกดดันของรัฐ โอลเองนั้นออกไปเมื่อเดือนพฤศจิกายน พ.ศ. 2510 และเดินทางไปรวมตัวที่หน่วยลับของพรรคคอมมิวนิสต์ วอน เว็ตเป็นผู้กล่าวยืนยันการอพยพนี้ ใน พ.ศ. 2513 โอลได้เป็นหนึ่งในผู้นำพรรคคอมมิวนิสต์ เมื่อคอมมิวนิสต์ยึดครองพื้นที่ได้ โอลจะเปิดโรงเรียนและโรงพยาบาลขึ้นใหม่ในพื้นที่นั้น
โอลเป็นเช่นเดียวกับผู้นำพรรคคอมมิวนิสต์คนอื่นที่มาจากกัมพูชาตะวันออกคือมีความเกี่ยวข้องกับเวียดนาม ใน พ.ศ. 2517 โอลได้เดินทางไปฮานอย ระหว่างนั้น เขาได้เขียนบทกวีเกี่ยวกับความเป็นหนึ่งเดียวของอินโดจีนและได้ตีพิมพ์ในวารสารในประเทศเวียดนาม ซึ่งทำให้พล พตไม่พอใจ ต่อมา ใน พ.ศ. 2520 โอลได้เป็นเหยื่อของเขมรแดงเพราะเขาเคยเป็น สมาชิกของสมาคมมิตรภาพเขมร-จีน เขาถูกจับเมื่อ 6 มิถุนายน พ.ศ. 2520 และถูกประหารชีวิตหลังจากนั้นไม่นาน
นาซีเลอมัก

นาซีเลอมัก  หรือที่ในภาษามลายูปัตตานีเรียกว่า  และที่ในบางครั้งเรียกเป็นภาษาไทยว่า ข้าวมันมลายู เป็นข้าวเจ้าหุงกับกะทิ ซึ่งพบในมาเลเซีย บรูไน สิงคโปร์ หมู่เกาะรีเยาของอินโดนีเซีย และภาคใต้ของไทย มาเลเซียกล่าวว่าอาหารชนิดนี้เป็นอาหารประจำชาติและเป็นมรดกทางวัฒนธรรมของมาเลเซีย แม้ว่าจะมีการแพร่กระจายในบริเวณอื่น ๆ อาหารนี้เป็นคนละชนิดกับนาซีดากัง (นาซิ ดาแกฺ) ซึ่งเป็นที่นิยมทางชายฝั่งตะวันออกของคาบสมุทรมลายู คือกลันตันและตรังกานู แต่ทั้งนาซีเลอมักและนาซีดากังก็เป็นอาหารเช้าที่แพร่หลาย
คำว่า "นาซีเลอมัก" ในภาษามลายูหมายถึงข้าวมัน โดยนำข้าวไปแช่ในกะทิ แล้วนำส่วนผสมไปนึ่ง กระบวนการปรุงคล้ายกับอาหารอินโดนีเซียคือนาซีอูดุก บางครั้งจะเติมใบเตยหอมลงบนข้าวขณะนึ่งเพื่อให้เกิดกลิ่นหอม อาจเพิ่มเครื่องเทศบางชนิด ได้แก่ ขิงและตะไคร้ เพื่อเพิ่มความหอม
การรับประทานแบบพื้นบ้านจะห่อด้วยใบตอง ใส่แตงกวาหั่น ปลากะตักแห้งทอด  ถั่วลิสงอบ ไข่ต้มแข็ง และซัมบัลซึ่งเป็นซอสมีลักษณะคล้ายน้ำพริก รสเผ็ด นาซีเลอมักนี้อาจจะรับประทานกับไก่ทอด  ผักบุ้งผัด หมึกผัดพริก  หอยแครง อาจาด เรินดังเนื้อ (แกงเนื้อกับกะทิและเครื่องเทศ) หรือปอดวัว  อาหารเหล่านี้ส่วนใหญ่มีรสเผ็ด
นาซีเลอมักเป็นที่นิยมรับประทานในมาเลเซียและสิงคโปร์ นิยมกินเป็นอาหารเช้าทั้งสองประเทศ หรือรับประทานในภัตตาคารเป็นอาหารกลางวันหรืออาหารเย็น มีขายทั้งในศูนย์อาหารของสิงคโปร์และข้างถนนในมาเลเซีย นาซีเลอมักกูกุซ  หรือข้าวมันนึ่ง เป็นอีกชื่อหนึ่งของนาซีเลอมักที่ปรุงให้สุกด้วยการนึ่ง
รูปแบบที่หลากหลาย.
ในมาเลเซียและสิงคโปร์ นาซีเลอมักมีรูปแบบที่หลากหลาย แปรผันไปตามผู้ปรุงจากต่างวัฒนธรรม นาซีเลอมักแบบดั้งเดิมของมาเลเซียพบทางตอนใต้และตอนกลางของคาบสมุทรมลายู ชาวมาเลเซียเชื้อสายจีนและอินเดียนิยมบริโภคนาซีเลอมักเช่นกัน ซัมบัลที่รับประทานคู่กับนาซีเลอมักมีตั้งแต่รสเผ็ดจนถึงรสหวาน นาซีเลอมักทางตะวันตกเฉียงเหนือมักรับประทานกับแกงด้วย ส่วนทางตะวันออกเฉียงเหนือ นาซีดากังข้าวยำหรือนาซี-กราบู และนาซีเบอร์เลาก์เป็นที่นิยมมากกว่า ส่วนในรัฐซาราวักและซาบะฮ์ไม่นิยมรับประทานนาซีเลอมัก
นอกจากนี้แล้ว ตั้งแต่วันที่ 13 กรกฎาคม ค.ศ. 2017 แมคโดนัลด์กิจการร้านอาหารจานด่วนระดับโลกของอเมริกา สำหรับสาขาในสิงคโปร์ได้ผลิตนาซีเลอมักในรูปแบบของแฮมเบอร์เกอร์ด้วย โดยใช้ขนมปังแทนข้าว เมนูนี้ได้รับความนิยมมาก แต่ก็มีเสียงวิจารณ์ออกมาสองกระแส คือ บ้างก็บอกว่ามีรสชาติอร่อยเหมือนนาซีเลอมักต้นฉบับ แต่บ้างก็บอกว่าไม่อร่อยและขาดเอกลักษณ์ของนาซีเลอมักไป
จเด็จ กำจรเดช

จเด็จ กำจรเดช นักเขียนชาวไทย เป็นช่างเขียนรูป แต่งเพลงของตัวเองและเคยออกอัลบั้มเพลงกับเพื่อน เคยคิดจะแปลเรื่องสั้นของตัวเองเป็นภาษาอังกฤษ แต่ล้มเลิกไปเพราะรู้ตัวว่าไม่มีความสามารถมากพอ แต่ปัจจุบันมีนักแปลคนอื่นแปลให้แล้ว
เขาเป็นผู้เขียนหนังสือรวมเรื่องสั้น แดดเช้าร้อนเกินกว่าจะนั่งจิบกาแฟ ซึ่งได้รับรางวัลซีไรท์ ประจำปี 2554 และ คืนปีเสือและเรื่องเล่าของสัตว์อื่น ๆ ซึ่งได้รับรางวัลซีไรต์ ประจำปี 2563 
ประวัติ.
จเด็จ เกิดเมื่อวันที่ 21 พฤศจิกายน พ.ศ. 2518 ที่ตำบลกรูด อำเภอกาญจนดิษฐ์จังหวัดสุราษฏร์ธานี ศึกษาที่วิทยาลัยศิลปหัตถกรรม นครศรีธรรมราช
ลักษณะผลงาน.
สำหรับรวมเรื่องสั้นของเขา คณะกรรมการวรรณกรรมสร้างสรรค์ยอดยี่ยมแห่งอาเซียน หรือรางวัลซีไรต์ ประจำปีพุทธศักราช 2554 ได้ลงความเห็นว่า เป็นงานเขียนที่มีพลังกระทบใจ นำเสนอประเด็นอันหลากหลายเกี่ยวกับมนุษย์ในสังคมที่มีความซับซ้อน ผู้เขียนได้เสนอการปะทะกันระหว่างความจริงกับความจริงเสมือน ความรู้กับความเชื่อ ตลอดจนความเป็นเรากับความเป็นเขา ผู้เขียนได้สร้างสรรค์กลวิธีการเล่าเรื่องหลายวิธีที่ท้าทายการตีความ เช่น การตัดต่อ การซ้ำ การใช้มุมมอง การเสียดสี การสร้างสัมพันธบท ตลอดจนการสร้างตัวละครที่อยู่ในภาวะความรู้และความไม่รู้ ซึ่งสร้างความคลุมเครือและความลวง กลวิธีเหล่านี้เปิดพื้นที่ให้ผู้อ่านสร้างความหมายได้หลายระดับ
กระแสหนังสือมีทั้งดีและไม่ดีในสายตาผู้อ่าน แต่ค่อนข้างดีในสายตานักวิจารณ์ โดยนักเขียนรางวัลรวมเรื่องสั้นซีไรต์ปี 2530 เจ้าของนามปากกาไพฑูรย์ ธัญญา ได้พูดถึงงานของจเด็จว่า "เป็นภาพแทนนักเขียนร่วมสมัยที่แตกต่างกับสังคมยุคก่อน อาจเพราะสังคมที่มีความซับซ้อนกระจัดกระจายและไร้พรมแดน จึงทำให้งานของเขามีความน่าสนใจ"
ส่วนสำนักพิมพ์ผจญภัยที่ตีพิมพ์หนังสือเล่มนี้ของจเด็จ พูดถึงงานของเขาว่า "ไปไกลกว่าคำว่า เพื่อชีวิต ซึ่งนักเขียนรุ่นก่อนหน้าเคยทำไว้..."